Košarkaški klub Mega Mozzart » ĆAKIĆ: „MEGA JE NA PRAVOM PUTU“\nĆAKIĆ: „MEGA JE NA PRAVOM PUTU“\nMega Leks je završio svoju 4. sezonu u ABA ligi na 6. mestu, što je posle prošlosezonskog finala, najbolji plasman kluba u regionalnom takmičenju. Pauza do početka Super Lige je bila pravi trenutak da se napravi prvi presek sezone sa Generalnim menadžerom kluba Goranom Ćakićem. Iako je Mega ove takmičarske godine debitovala i na evro sceni, učešćem u FIBA Ligi šampiona, u klubu nisu odustali od svoje filozofije po kojoj su postali prepoznatljivi širom sveta – forsiranju mladih igrača:\n– Osnovni cilj Mega Leksa je razvoj i afirmacija mladih igrača. I ove sezone smo, kao i prošle, bili ubedljivo najmlađi tim ABA lige sa prosekom 21,2 godine po okončanju ligaškog dela sezone. Zanimljivo je da je do dolaska Predraga Samardžiskog najstariji igrač ekipe bio Radosav Spasojević koji je u februaru napunio 25 godina. Tu su i osamnaestogodišnji Kostja Mušidi i godinu dana stariji Vlatko Čančar koji su dobili prvu ozbiljnu šansu u seniorskoj košarci i pokazali da je i zaslužuju,\nrekao je Goran Ćakić i potom nastavio priču o afirmaciji igrača u klubu:\n– Kabu su prošle godine povrede sprečile da se razvije u punoj meri, ali je ovu godinu do sada odlično iskoristio, prvi je skakač ABA lige i drugi u FIBA Ligi šampiona. Pored nosioca Zagorca i Jaramaza, ekipi su dodatni kvalitet doneli nešto iskusniji igrači poput, Novaka, Rebića, Spasojevića… Svi su svesni da je Mega sjajna odskočna daska za njihove karijere i da kroz rad sa trenerom Milojevićem i stručnim štabom mogu puno da napreduju.\nSa rezultatom 11-15, Mega je došla do ukupnog skora od 53 pobede i 56 poraza za 4 godine u ABA ligi, pri čemu klub nijedne sezone nije išao ispod 11 pobeda. U tri od prethodne četiri sezone, Mega je bila najefikasniji tim lige. Osvajanjem šestog mesta u ABA ligi Mega Leks je ostvario drugi najbolji plasman od kada igra u regionalnom takmičenju. Pri tome, Mega je ove godine po prvi put izašla na evropsku scenu i učestvovala u FIBA Ligi šampiona:\n– Drago nam je što smo bili deo premijerne sezone FIBA Lige šampiona. To je bilo dragoceno iskustvo kako za igrače tako i za menadžment kluba. Dobili smo sve pohvale od ljudi iz FIBA za organizaciju i na to smo ponosni. Sa druge strane, svesno smo ušli u rizik da će igranje na dva fronta poremetiti naš već ustaljeni koncept treninga zbog čega su i rezultati u prvom delu sezone bili nešto slabiji. U nezavidnoj situaciji u kojoj smo se našli u jednom trenutku u ABA ligi, pokazali smo kvalitet i karakter i sa pet pobeda u poslednjih sedam utakmica, završili takmičenje na pravi način. Igranje ABA lige je od izuzetne važnosti za naš klub i drago nam je da smo napravili kontinuitet u postizanju dobrih rezultata,\nizjavio je Ćakić.\nU veoma teškoj situaciji u kojoj se nalazi košarka kao sport, Mega Leks je uspeo da napravi održiv i prepoznatljiv koncept za koji svakodnevno stižu pohvale iz celog košarkaškog sveta:\nVeliku podršku u tome smo imali od strane grada Sremska Mitrovica i hale PSC Pinki sa kojima izvrsno sarađujemo već nekoliko godina i koji su se pokazali kao naši pouzdani partneri. Kada već pričamo o organizaciji kluba, moram da naglasim da se uspešno nosimo sa svim izazovima u čemu nam ogromnu pomoć pružaju naši sponzori koji su prepoznali i podržali naš koncept i zato im dugujemo veliku zahvalnost,\nistakao je Ćakić.\nPosebno od NBA draftova 2014. i prošle godine, kada je u oba navrata klub imao po 3 izabrana igrača, Mega je postala najpoznatija evropska stanica mladih košarkaša na putu ka NBA ligi. Samim tim, na treninzima i utakmicama Mega Leksa je postalo uobičajeno da prisustvuju brojni NBA skauti, gde je na pojedinim mečevima bilo predstavnika iz više od 10 NBA klubova:\n– Veoma nam imponuje što privlačimo veliku pažnju klubova iz NBA lige. To samo po sebi govori o kvalitetu našeg rada i da se nalazimo na pravom putu. Ponosni smo na sve naše igrače u najjačoj ligi, kao i na naše bivše igrače koji grade lepe karijere u evropskoj košarci.\nBroj igrača koji direktno iz Mega Leksa odlazi u NBA je iz sezone u sezonu sve veći. Posle Nikole Jokića koji je napravio pravo čudo u Americi i koji zadivljuje sve košarkaške stručnjake, Timoti Luvavu i Ivica Zubac veoma dobro su se snašli u svojim ruki sezonama u NBA. Ovog leta preko Atlantika će i Rade Zagorac, a možda i neki njegovi saigrači:\n– Zagorac se nalazi u Americi gde će iskoristiti pauzu do Super lige da se što bolje pripremi za izazove koji ga očekuju u NBA. Nadamo se da će još neko krenuti njihovim putem ovog leta. Sve to je velika satisfakcija za naš rad a pogotovo trenera Dejana Milojevića i kompletnog stručnog štaba koji je izuzetno posvećen svom poslu.\nSve ono što radi Mega na afirmaciji i promociji mladih igrača prepoznala je i Evroliga koja je njenim juniorima uputila specijalnu pozivnicu za učešće na Fajnal-ejtu koji se u vreme seniorskog Fajnal-fora održava u Istanbulu:\n– Drugo naše učešće na finalnom turniru juniorske Evrolige, pored svih velikih imena koja će se naći u Istanbulu, predstavlja veliki uspeh i čast za naš klub. Napravili smo iskorak u radu sa mlađim kategorijama gde Vlada Vukoičić kao koordinator svih mlađih selekcija radi dobar posao. Juniori i kadeti se nalaze u vrhu takmičenja, a pioniri su već osvojili Mini kup Srbije i pri tome su neporaženi u ligi. Ipak, važnije od trenutnih rezultata nam je da iz sopstvenog pogona već pravimo konture prvog tima za narednu sezonu,\nzavršio je Ćakić.\nĐOKOVIĆ U TAMIŠU, GLOGOVAC U IGOKEI\nMEGA POSETILA ŠTANDOVE TRIGLAVA I ENEOSA NA MEĐUNARODNOM SALONU AUTOMOBILA


Košarkaš Anadolu Efesa stigao u Barselonu\nTurski košarkaš Sertadž Sanli novi je igrač Barselonie, a sa klubom je potpisao ugovor na dvije godine.\nBarselona je na svom Tviter nalogu objavila video na kom se vidi Sanli u klubskom muzeju, kao i na “Nou Kampu” a nakon toga uslijedilo je i potpisivanje ugovora sa predsjednikom kluba Žoanom Laportom.\nSanli igra na poziciji centra, a u protekloj sezoni bio je jedan od ključnih igrača Efesa, posebno na Fajnal foru Evrolige. Ukupno uzevši, u prošloj sezoni odigrao je ukupno 34 evroligaške utakmice na kojima je bilježio 7,8 poena po meču.\nNa Fajnal foru prosječno je ubacivao 15,5 poena po meču uz 5 skokova i bio je jedan od glavnih igrača turskog tima u sezoni u kojoj su uspjeli da dođu do svoje prve evroligaške titule.\nPrethodni članakKairat zakazao novi duel sa Crvenom zvezdom nakon šest godina (VIDEO)\nNaredni članakVeljko Mršić napustio Zadar


JOLOVIĆ ZA ZBRINJAVANJE BORAČKIH KATEGORIJA I EKONOMSKI RAZVOJ\nKandidat SNSD-a za poslanika u Narodnoj skupštini Republike Srpske Milan Jolović izrazio je uvjerenje da će SNSD i koalicioni partneri pobijediti na oktobarskim izborima, jer se bore za Republiku Srpsku zasnovanu na Ustavu Srpske i Dejtonskom mirovnom sporazumu uz čvrste veze sa Srbijom.\nJolović je sinoć na predizbornom skupu na Sokocu, obraćajući se okupljenima, rekao da će se kao poslanik u Narodnoj skupštini Republike Srpske zalagati za socijalno zbrinjavanje boračkih kategorija, za ekonomski razvoj i za ravnomjeran razvoj Srpske.\nOn je naveo da će se u skupštinskim klupama boriti za bolju putnu infrastrukturu i povezanost sa Srbijom brzom cestom Sarajevo-Beograd koja treba da vodi preko Romanije i Sokoca iz pravca Višegrada.\nJolović je istakao da će se zalagati za racionalno korištenje prirodnih bogatstava Sarajevsko-romanijske regije, koja će biti osnov ekonomskog razvoja, za otvaranje novih radnih mjesta i za suzbijanje korupcije u javnom sektoru.\nOn je dodao da će se truditi da doprinese stvaranju uslova za privredni rast i razvoj regije, s ciljem smanjenja iseljavanja stanovništva.\n"U Narodnoj skupštini Republike Srpske zalagaću se za novi obrazovni sistem i usklađivanje obrazovnih politika za zahtjevima tržišta rada, te za socijalno pravedno društvo koje se zasniva na principima poštenja, jednakosti i poštovanja različitosti", naveo je Jolović.\nPodršku Joloviću sinoć su na skupu pružili opštinski odbori SNSD-a i SRS "Dr Vojislav Šešelj" Han Pijesak.


Trinkijeri: Ne izgleda dobro, ali je ukus čudesan | Novinska agencija Beta\nSPORT | 02.11.2019 23:00 > 02.11 23:00\nTrinkijeri: Ne izgleda dobro, ali je ukus čudesan\nTrener košarkaša Partizana Andrea Trinkijeri rekao je da njegova ekipa nije izgledala dobro u večerašnjem meču protiv FMP-a, ali da ne može više da traži od igrača u ovom trenutku.\n"Izuzetno teška utakmica. Jedna ekipa je bila sveža, pogodila je sve, a druga se motala po terenu s onim što smo imali od energije. Nismo dobro igrali, ali smo napravili ono što je trebalo da dobijemo utakmicu", rekao je Trinkijeri novinarima posle utakmice.\nKošarkaši Partizana pobedili su večeras FMP sa 90:85 u petom kolu ABA lige.\n"Ovo je jako težak period, imamo problema da treniramo, da ostanemo zdravi, ali moja ekipa je večeras uradila jedino ono što je bilo moguće da se dobije ova utakmica", rekao je Trinkijeri.\nOn je naveo da je FMP igrao izvanredno dok je njegova ekipa sebi "malo komplikovala život".\n"Ne znam kako da kažem na srpskom, pa ću reći na engleskom 'doesn't look good, but it tastes amazing'", rekao je Trinkijeri.\n"Za mene je ovo izuzetno važna pobeda. Želeo bih da moja ekipa sjajno igra, da se lopta ne zaustavlja, da imamo odbranu, skok, sve... ali danas nisam mogao više da tražim od ovoga. Ja nikad nisam zadovoljan, ali sam zadovoljan zbog igrača. Jako teška utakmica, bitna utakmica i uspeli smo da je dobijemo. To je najvažnija stvar", istakao je Trinkijeri.\nUpitan koliko će ekipi biti lakše kada i umorna dobija ovako teške utakmice, Trinkijeri je rekao: Značiće nam do sutra u sedam kad je trening".\n"Jako je teško planirati, ja samo čekam da možemo da treniramo. Moja ekipa ima ogromnu potrebu da trenira, ali ne uspevamo, od Limoža smo imali 25 minuta treninga, ne zato što smo lenji, jer ne možemo", naveo je trener Partizana.\nTrener FMP-a Vladimir Jovanović čestitao je Partizanu na pobedi i rekao da je njegova ekipa imala "prazan hod" sredinom i krajem treće četvrtine i da je to koštalo konačnog rezultata.\n"Bio nam je plan da što duže budemo rezultatski u igri i na kraju je došlo do toga da jedna ili dve lopte odluče. Medjutim, bode oči ovih 20 izgubljenih lopti, to je bilo previše, pritom su neke bile veoma važne. Odigrali smo koliko smo mogli u ovom trenutku mogli, zaboravićemo večeras ovo i spremaćemo se za narednog protivnika", rekao je Jovanović.


Merkel: EU zna da nuklearni sporazum sa Iranom nije savršen | Face TV\nEuropa će se politički obavezati kako bi njena preduzeća mogla da nastave poslovanje u Iranu, rekao je Macron\nZemlje Europske unije (EU) slažu se da nuklearni sporazum sa Iranom nije savršen ali i da mora da bude sačuvan, izjavila je danas u Sofiji njemačka kancelarka Angela Merkel, prenosi Beta.\n- Svi u EU dijelimo stav da sporazum nije savršen, ali da treba da ga sačuvamo i nastavimo pregovore sa Iranom o drugim pitanjima, kao što su balističke rakete -, rekla je Merkelova novinarima prije početka samita EU i Zapadnog Balkana.\nU Sofiji je sinoć održana radna večera lidera EU na kojem se najviše razgovaralo o odlukama američkog predsjednika Donalda Trumpa, među kojima povlačenje iz nuklearnog sporazuma, koji je 2015. godine postignut između Irana i šest velikih sila - SAD, Kine, Rusije, Velike Britanije, Francuske i Njemačke.\nFrancuski predsjednik Emmanuel Macron izjavio je sa svoje strane da će se sve učiniti da opstane sporazum bez obzira na američku odluku. Europa će se politički obavezati kako bi njena preduzeća mogla da nastave poslovanje u Iranu, rekao je Macron i dodao da je neophodno proširiti postojeći nuklearni sporazum na period poslije 2025. godine, a koji se odnosi na balističke aktivnosti Irana.\nLideri Europske unije (EU) složili su se sinoć da zauzmu "jedinstven pristup" za zaštitu nuklearnog sporazuma sa Iranom i dodali da će nastaviti da podržavaju primjenu sporazuma, "dokle god ga i Iran poštuje".\nIzvor: Beta/Radio Slobodna Evropa


Arhiva Sport - Smederevska televizija\nSmederevski veslači nastupili na Kroacija Open-u\nProteklog vikenda smederevski veslači nastupili su na tradicionalnoj regati Kroacija Open. Boje Smedereva branili su Aleksandar Filipović u konkurenciji seniora, Marko Torbica senior B i kadet Jovan Marinković. Filipović je drugog dana bio treći u skifu za seniore, Torbica je bio četvrti u B finalu, a Marinković drugi u četvercu skul, u kombinaciji sa veslačima […]\nDESILO SE ČUDO – SRBIJA JE NA MUNDIJALU!!!\nFudbaleri Srbije pobedili su Portugal sa 2:1 u poslednjem meču kvalifikacija za Mundijal i direktno se plasirali na Svetsko prvenstvo u Kataru. Pobedu i plasman na Mundijal doneo je Aleksandar Mitrović, golom u 90. minutu na asistenciju Dušana Tadića, a „Orlovi“ su trijumfovali preokretom. On je ušao u drugom poluvremenu, a nije bio starter zbog […]\nSMEDEREVO: Pet medalja za srpske strelce\nSrpski strelci su drugog dana Sedmog „Valter kupa“ osvojili 18 medalja. Tradicionalni turnir u Smederevu, koji je okupio više od 250 juniora i juniorki iz deset zemalja je u subotu nastavljen pojedinačnim takmičenjima. Strelci su gađali u tri uzrasne kategorije (do 16, do 18, do 20 godina), a u svakoj disciplini je bodovan i ekipan […]\nSmederevski padobranac Aleksandar Cvetković osvojio je titulu državnog šampiona na juče održanom 66. Otvorenom državnom padobranskom prvenstvu Srbije. Cvetković je u konkurenciji 36 takmičara, odnosno 7 ekipa iz Srbije, Makedonije i Republike Srpske nastupio za ekipu padobranskog kluba Veterana 63. padobranske brigade “Arhistratig”. Čuveni smederevski padobranac je ovim zlatom obeležio svoj veliki povratak, i ovo […]\nFUDBAL: Smederevci savladali Kabel\nNa oproštaju od debitanske prvoligaške sezone fudbaleri Kabela doživeli su neočekivani poraz od mlade i nadarene ekipe Smedereva. Ponovo je u redovima Novosađana izostala prava realizacija, ali najveći krivac je bio nesavladivi golman Ivan Lučić. Protiv mlade i poletne ekipe Smedereva domaći su imali terensku inicijativu i stvarali prilike, ali je golman gostiju Ivan Lučić […]\nDRAKONSKA KAZNA: Trener FK Smederevo žestoko kažnjen!\nNekadašnji reprezentativac Ognjen Koroman, trenutno trener Smedereva, kažnjen je sa šest meseci suspenzije. Kako je Tanjugu potvrđeno u Fudbalskom savezu Srbije, Disciplinska komisija kaznila je Koromana zbog neprimerenih izjava. On je nedavno na Fejsbuku, razočaran činjenicom da će Smederevo, uprkos proširenju liga jedini ove sezone ispasti u niži rang, “udario” po Crvenoj zvezdi i Fudbalskom […]\nPosle nešto više od dva meseca od prekida takmičenja i treninga zbog proglašenja vanrednog stanja, Košarkaški klub „Požarevac“ nastavio je, na opšte zadovoljstvo sportista, sa treninzima. Za sada, oni se odvijaju na otvorenim terenima Sportskog centra Požarevac gde su lopte u ruke uzeli najmlađi. Iako je njihovo takmičenje i zvanično završeno, nije se smanjila želja […]\nPrve tri utakmice 27. kola Linglong Superlige igraće se u petak 29. maja i posle dva meseca pauze fudbal se vraća na stadione Srbije, objavio je Fudbalski savez Srbije. Ostale utakmice igraće se u subotu i nedelju, na stadionima neće biti publike, a na terenima će se primenjivati posebna pravila ponašanja učesnika. Prve utakmice u […]\nPriboj domaćin nove sezone Dunav osiguranje Sportskih igara mladih\nOpštini Priboj je ove godine pripala čast da bude domaćin svečanog otvaranja Dunav osiguranje Sportskih igara mladih Srbije za 2020. godinu. Ceremonija proglašenja grada domaćina, na kojoj je predstavnicima opštine Priboj uručena Zlatna povelja, upriličena je u utorak, 19. maja, u lepoj sali pribojskog Doma kulture, čime je otpočela kampanja pod nazivom “Priboj te zove”. […]


► Grčka od sutra zatvara granice sa državljane Srbije\n05.07.2020 | 12:06h ► 13:32h Beograd\nAmbasada Srbije u Atini zvanično je obaveštena da Grčka od sutra zatvara granicu za državljane Srbije, potvrdjeno je agenciji Beta u Ministarstvu spoljnih poslova Srbije. Obaveštenje o zatvaranju granice je stiglo ambasadi Srbije u Atini iz kabineta grčkog premijera Kirjakosa Micotakisa.\nGrčka od sutra ujutru u 6h zatvara granice za državljane Srbije, potvrdio je prethodno za N1 ministar Rasim Ljajić. Grčka je donela ovu odluku zbog epidemiološke situacije u Srbiji i velikog broja testiranih ljudi iz Srbije u Grčkoj koji su pozitivni.\nDirektor asocijacije turističkih agencija (YUTA) Aleksandar Seničić rekao je za B92 da će svi koji su na letovanju u Grčkoj, moći da ostanu do kraja svog aranžmana.


Predsednik Vučić sa Putinom o Kosovu i regionalnim pitanjima - Radio televizija Pančevo\nPredsednik Vučić sa Putinom o Kosovu i regionalnim pitanjima\n14. maja 2020. 15. maja 2020. 0250\nPredsednik Vučić je predsedniku Putinu izrazio saosećanje zbog žrtava KOVID-19 u Rusiji, kao i nadu da će se, uz odlučne mere, uspešno izboriti sa epidemijom korona virusa i što je pre moguće vratiti se u normalne životne i ekonomske tokove, kako bi se posvetili ispunjavanju planova za budućnost. Takođe je rekao da je Srbija spremna da, ukoliko je potrebno i u okviru svojih mogućnosti, pruži pomoć Rusiji u borbi protiv ove zarazne bolesti.\nPredsednik Vučić je u isto vreme zahvalio predsedniku Putinu što je iskazanom brigom za našu zemlju i slanjem medicinske pomoći potvrdio izvanredne strateške odnose Srbije i Rusije. „Srbija je privilegovana što ima iskrenog prijatelja kakav je Rusija, kao što sam i ja počastvovan našim ličnim odnosom međusobnog uvažavanja i poverenja“, rekao je predsednik Vučić predsedniku Putinu.\nOn je obavestio sagovornika u Moskvi da je doneo odluku da, uz saglasnost ruske strane, odlikuje pripadnike tima Oružanih snaga Ruske Federacije, koji su sa velikom predanošću pomagali u sprečavanju širenja korona virusa i suzbijanju zarazne bolesti KOVID-19 i pomogli da se za kratko vreme pod kontrolu stavi epidemija u najvećim žarištima.\nPredsednik Vučić je predsednika Putina obavestio o svim događajima u regionu – od situacije na Kosovu i Metohiji do progona sveštenstva Srpske pravoslavne crkve u Crnoj Gori.\nDvojica predsednika su razgovarali i o unutrašnjem oslikavanju Hrama Svetog Save u Beogradu i saglasili se da je neophodno uskoro nastaviti zajednički rad, kako bi ova pravoslavna svetinja bila, uz pomoć Rusije, završena kako je planirano.\nPredsednik Vučić i predsednik Putin su izrazili očekivanje da će okolnosti uskoro dozvoliti razmenu poseta na visokom nivou i nastavak ranije planiranih međudržavnih kontakata.\nVučić pričao s Mandićem,u subotu sastanak sa Srbima iz CG\nLajović u četvrfinalu Hamburga


Rusija je optužila britanske službe bezbednosti za isceniranje napada hemijskim oružjem u Siriji, rekao je ruski izaslanik u Organizaciji za zabranu hemijskog oružja (OPCV) Aleksandar Šulgin.\nOn je dodao da su ove provokacije sa hemijskim oružjem u Siriji izvele nevladine organizacije koje su platile SAD i Velika Britanija.\n"Sve se odvijalo prema unapred pripremljenom scenariju u Vašigtonu. Nema sumnje da u svemu ovome Amerikanci sviraju 'prvu violinu'. SAD, Velika Britanija, Francuska i neke druge zemlje nakon lažne vesti 'Belih šlemova' i njima sličnih odmah su žestoko osudile sirijske vlasti", rekao je Šulgin.\nPrema njegovim rečima, Rusija ima neoborive dokaze da se u Dumi nikada nije dogodio napad hemijskim oružjem, preneo je "Sputnjik".\n"Prema tome, mi nemamo samo 'visok stepen uverenja', kao što naši partneri sa Zapada tvrde, već i neoboriv dokaz da u Dumi 7. aprila nije bilo nikakvog incidenta te vrste i da je sve ovo bila planirana provokacija britanske obaveštajne službe, verovatno uz učešće saveznika iz Vašingtona s ciljem dezavuisanja međunarodne zajednice i opravdanja agresije na Siriju", rekao je on.\nŠulgin je dodao da su direktni izvršioci ove provokacije pseudo-humanitarne nevladine organizacije koje rade pod okriljem protivinika sirijske Vlade.\n"Među njima su zloglasni 'Beli šlemovi'", rekao je Šulgin.\nOn je dodao da je Moskva već ranije potvrdila da te strukture, za novčanu nadoknadu, sarađuju sa vladama SAD, Britanije i nekih drugih zemalja.\n"Nijedan svedok, nijedna otrovana osoba nije pronađena u bolnici. Nisu pronađeni ostaci hemijskog oružja. Ali uspjeli smo da pronađemo ljude koji su učestvovali u izradi video-snimka koji je predstavljen kao 'dokaz' napada", rekao je Šulgin.\nŠulgin je ukazao i na činjenicu da je istočna Guta u tom trenutku već bila oslobođena i da je bio postignut dogovor sa poslednjim grupama militanata u Dumi.


film Arhive - Stranica 153 od 182 - Dan u Beogradu\nNaslovna » Arhive po tagovima: film (strana 153)\n5. juli 2012. Bioskopski repertoari 0\n29. juni 2012. Bioskopski repertoari 0\nU bioskopima „Cineplexx“ u Beogradu i Kragujevcu od 1. jula do 1. septembra biće organizovana letnja akcija „Sakupi, spoji i osvoji“. Posetioci bioskopa će uz svaku kupljenu bioskopsku ulaznicu dobijati deo „Cineplexx“ slagalice, koja se sastoji iz četiri dela. Pošto je sastave, posetioci mogu da je zamene za letnji džambo meni, koji se sastoji od kokica i litarskog soka. Delovi …\nOd 6. do 14. jula biće održano osamnaesto izdanje Sarajevo film festivala, u Narodnom pozorištu i drugim lokacijama. Takmičarski program posvećen je filmovima iz jugoistočne Evrope, a okupiće više od 150 gostiju – režisera, scenarista, producenata, glumaca i drugih filmskih radnika. Scenarista i producent Elma Tataragić je selektorka festivala koga će činiti igrani, kratki i dokumentarni filmovi, kao i programi …\nPage 153 of 182« Prvo...130140150«151152153154155\t»\t160170180...Poslednje »


SAM :: MenProSAM :: Održano još jedno MenProSAM okupljanje\nNaslovna :: Aktivnosti :: Profesionalni razvoj :: MenProSAM :: Održano još jedno MenProSAM okupljanje\nOdržano još jedno MenProSAM okupljanje\nU sredu, 30. novembra mentori i mentii MenProSAM programa su se okupili i razmenili lična iskustva stečena tokom programa. U vrlo prijatnoj atmosferi članovi su ukazali na banefite koje su dobili prolazeći kroz ovaj program, ali i ukazali na njihove lične izazove koje predstoje u drugom delu realizacije programa.\nNa samom početku događaja, Miloš Đuričanin, program menadžer SAM-a i Dušan Basalo, osnivač Atria Group, su poželeli članovima dobrodošlicu, predstavili dosadašnje rezultate programa i inicirali diskusiju o ličnim iskustvima polaznika MenProSAM programa.\nTokom razgovora članovi su se složili da mentorski proces zahteva međusobno prilagođavanje mentora i mentia, kreiranje jasnog plana rada i liste ciljeva koji se žele postići u radu. Miloje Sekulić je, na osnovu ličnog iskustva, istakao da je proces postavljanja pitanja mentiu dosta produktivniji od davanja saveta. Takođe, iskustvo polaznika programa je ukazalo da je otvorenost u komunikaciji jako bitna karakteristika za uspeh u radu mentorskih parova.\nNadovezujući se na iskustva učesnika, Dušan Basalo je naglasio da je umetnost mentorstva upravo proceniti koji je model komunikacije u kom trenutku potreban. Članovi su se usaglasili da je dobro da se u mentorskom paru ukrste iskustva preduzetnika i zaposlenih u korporativnom sektoru, ali i da je postojanje međusobnog poverenja od suštinskog značaja.\nNakon diskusije, učesnici MenProSAM programa su nastavili druženje u neformalnoj atmosferi kafea Zona industrijale.\nZahvaljujemo se Dušanu Basalu i Atria Group-i na partnerstvu i podršci u uspešnoj rezalizaciji prve faze MenProSAM programa Srpske asocijacije menadžera.


Inđija: Punjenje budžeta od poreza na imovinu i zarade – RTV Centar Srem\nInđija: Punjenje budžeta od poreza na imovinu i zarade\n19/01/2017 sofija Inđija 0\nPunjenje budžeta opštine Inđija i u 2017. godini vršiće se u najvećoj meri od naplate poreza na imovinu i zarade. Predsednik OpštineVladimir Gak kaže da je to podsticaj za lokalne samouprave u smislu privlačenja novih investicija i proširenja kapaciteta kod postojećih. Lokalna vlast intenzivno radi na tome da se otvori što više radnih mesta i već u utorak 24. Januara, nemačka kompanija IGB Automotiv otvara novo postrojenje u kojem će raditi oko 500 lica.\nKao i sve lokalne samouprave i Opština Inđija oslanja se na prihode od poreza na imovinu i zarade kada je u pitanju punjenje lokalnog budžeta, te je logičan sled stvari privući što veći broj investitora koji prvobitno moraju izgraditi postrojenja a zatim i zaposliti određen broj lica. Predstavnici Opštine Inđija ističu da 1500 radnika sa prebivalištem na teritoriji te sremske lokalne samouprave radi u okolnim opštinama i gradovima. Od njihovih zarada ostvaruje se određeni prihod kroz naplatu poreza ali je cilj da se u budućem periodu i za njih obezbede radna mesta u Inđiji čime bi se ostvario veći prihod od poreza na zarade.\nOpština Inđija u svom vlasništvu ima više od 80 hektara zemljišta u severoistočnoj radnoj zoni koju će ponuditi potencijalnim ulagačima. Već za koji dan, prema najavama prednika opštine, biće potpisan ugovor sa investitorom o kojem će biti više reči narednih dana. Uporedo sa privlačenjem novih investicija i postojeći proširuju svoje kapacitete. Nemačka kompanija IGB Automotive prednjači u tome i kako je najavljeno krajem septembra prošle godine, na proslavi devetog rođendana kompanije, otvara se još jedno postrojenje u Inđiji u kojem će raditi 500 lica. Svečano otvaranje je zakazano za 24. januar, a određeni broj novih radnika već je prošao neophodnu obuku za rad na mašinama.\nPo red nemačke kompanije IGB Automotive, u inđijskoj opštini posluje čitav niz uspešnih stranih kompanija poput danskog „Grundfosa“, „Martini gradnje“, „Henkela“… O dobrim uslovima govore dugogodišnji, zadovoljni radnici, među njima i Dragana Rađenović koja radi u nemačkoj kompaniji „IGB“.\nPodsećamo, budžet opštine Inđija za tekuću godinu projektovan je na 3 milijarde 947 miliona 213 hiljada dinara. Od poreza na imovinu i zarade očekuje se da će se ostvariti prihod u budžetu od oko 60-70 odsto od ukupne sume.\nRuma: Održano Bogojavljensko plivanje za Časni krst


POSLEDNJA ISTRAŽIVANJA POKAZUJU: Da li su dijabetičari tipa 1 u većoj opasnosti od virusa korona od dijabetičara tipa 2?\nStudija je otkrila da se ukupna stopa smrtnosti dijabetičara udvostručila u ranim fazama pandemije korona virusa.\nDijabetičari tipa 1 su u većoj životnoj opasnosti od koronavirusa, nego dijabetičari tipa 2, a dijabetes značajno povećava rizik od smrtnosti povezan sa posledicama korona virusa, ukazuju rezultati studije Nacionalnog zdravstvene službe Velike Britanije (NHS), a prenosi Gardijan.\nIstraživanje je sprovedeno među pacijentima u engleskim bolnicama tokom pandemije virusa COVID-19, a rezultati pokazuju da je skoro jedna trećina smrtnih slučajeva od koronavirusa povezana sa dijabetesom.\nUkoliko su dijabetičari zaraženi koronovirusom, osobe sa dijabetesom tipa 1 – autoimuna neizlečiva bolest – imaju 3,5 puta veći rizik od umiranja, dok dijabetičari tipa 2 – u najvećem broju slučajeva osobe sa prekomernom težinom – imaju dvostruko veći rizik od umiranja.\n“Istraživanje pokazuje stepen rizika od koronavirusa za osobe sa dijabetesom i različite stepene rizika za one sa dijabetesom tipa 1 i tipa 2”, rekao je direktor NHS Engleske za dijabetes i bolesti gojaznosti i vodeći autor studije dr Džonatan Valabdži.\n“Takođe je važno naglasiti da viši nivo glukoze u krvi i gojaznost dodatno povećavaju rizik kod oba tipa dijabetesa”, dodao je dr Valabdži.\nProfesor infektivnih bolesti na Medicinskom fakultetu Univerziteta Brajton i Saseks dr Džon Koen naglašava da dijabetičari nisu izloženi većem riziku zaraze koronavirusom, već da imaju veći stpen rizika teže kliničke slike ukoliko budu inficirani COVID-19.\n“Kod dijabetesa su češće i rizičnije bakterijske infekcije. Međutim, ono što svka teška infekcija – pa i virusna – može da prouzrokuje, jesu problemi sa kontrolom insulina, što u najvećem broju slučajeva dovodi do povećanja stope smrtnosti kod pacijenata sa dijabetesom tipa 1”, rekao je dr Koen.\nStudija je otkrila da se ukupna stopa smrtnosti dijabetičara udvostručila u ranim fazama pandemije korona virusa. Među oba tipa dijabetetičara, riziku su izloženiji muškarci i oni koji žive u siromašnijim zajednicama. Takođe, oboleli od oba tipa dijabetesa imali su veći stepen rizika ukoliko su im ranije dijagnostifokovana bubrežna ili srčana oboljenja.\nIpak, studija navodi da je starost odlučujući faktor rizika za smrtnost dijabetičara oba tipa, u slučaju da se zaraze koronavirusom.\n"DOBRE DEVOJKE IDU U RAJ, A LOŠE SVUDA": Slavna glumica bila je dve decenije u vezi sa OŽENJENIM muškarcem!\nOVAKAV STIL JOŠ NIJE VIĐEN U POLITICI: Ivanka Tramp u smelom izdanju koje će se GODINAMA kopirati\nOVO SVAKA DOMAĆICA MORA DA ZNA: Kako bez vage izmeriti sastojke poput mleka, šećera, brašna, griza...?\nFASCINANTNO JE NA KOLIKO NAČINA POMAŽE! Saznajte zbog čega MORATE upotrebiti SIRĆE pri pranju odeće (u mašini i na ruke)\nTAGOVI: dijabetičarikorona virussmrtnostpovećava rizikpacijenti


Građani Srbije treba da dobiju dva puta po 30 evra pomoći tokom pandemije (Foto: VOA/Rade Ranković)\nTrideset evra u maju i još 30 u septembru - toliko je država najavila da će biti finansijska pomoć građanima da lakše prežive posledice pandemije. Šta se može sa 30 evra, koliko je reč o stvarnoj pomoći, a koliko o političkoj promociji i kupovini naklonosti birača - to su pitanja koja su se otvorila odmah nakon što je vlast izašla sa ovim obećanjem.\nTo je jedna pristojnija kupovina u prodavnici ili jedna patika za dete, kaže za Glas Amerike novinarka Ivana Pavlović:\n"Očigledno da je ova vlada sve vreme u nekoj vrsti kampanje, i kao što smo onu pomoć od 100 evra dobili pre izbora, tako i sa ovom najavom pa i obećanjem o prolećnoj i jesenjih 30 evra - takođe smo u kampanji."\n"Postoje ljudi kojima to izuzetno znači, ja se trudim da komuniciram sa svim ljudima, nezavisno kom sloju, imovinskom stanju pripadaju - neki su jako oduševljeni time. I mislim da je broj ljudi koji jako oduševljeni tim helikopterskim novcem toliko velik da se nije odolelo da se i ove godine napravi jedan potez koji je dominantno politički, a mnogo manje ekonomske prirode", dodaje ekonomista Aleksandar Stevanović.\nJoš 4 dana do kraja prijave za 100 evra, danas nastavak isplate\nKako je izjavio ministar finansija Siniša Mali, državu će ovaj paket koštati između 235 i 250 milijardi dinara, to jest nešto više od dve milijarde evra, ali nije jasno precizirao kako će država da obezbedi taj novac i ko će da vraća drugove.\n"Do novca ćemo doći tako što ćemo emitovati evroobveznice Srbije, i uz nadu da ćemo možda emisijom i na domaćem tržištu to moći dobrom delom da pokrijemo trošak zaduženja. Nema neke pameti - države se u vreme krize zadužuju, u vreme ekspanzije razdužuju ako su iole uračunljive", objašnjava Stevanović.\nI ovoga puta najbolje će da prođu penzioneri - njima sleduje i dodatnih 50 evra u septembru, a kao i u slučaju pomoći od 100 evra u proleće 2020-te, sagovornici Glasa Amerike ukazuju na neselektivnost državne pomoći, to jest što su njome obuhvaćeni i onima kojima 30 plus 30 evra ne znači mnogo, kao i oni kojima je tih 60 evra nedovoljno da se finansijski oporave:\n"Jednom dobrom delu građana ovih 30, odnosno 60 evra neće mnogo značiti u životu, ali bogami bi jednom dobrom delu siromašnih građana bi ta pomoć, ali uvećana za još deo značilo. Zašto ovo kažemo - zato što merama socijalne politike i politike nezaposlenosti mi smo potpuno u ovoj krizi zaboravili na ljude koji su ostali bez posla, radili u sivoj ekonomiji, u nekoj poluilegalnoj zoni. I oni do sada nisu dobili nikakvu pomoć izuzev onih 100 evra, a to je bilo baš davno", ukazuje Ivana Pavlović i doda je da država računa i na efekat potrošnje ovog novca, a samim tim i na povećanje količine novca u opticaju.\nNema sumnje da pandemiju najteže podnose i preživljavaju mala i srednja preduzeća, a za njih država najavljuje pomoć od tri puta po pola minimalne zarade - u martu, aprilu i maju. Država bi mogla i morala da učini mnogo više za najranjiviji privredni sektor, možda i otpis ili umanjenje poreza za period pandemije, kažu sagovornici Glasa Amerike:\n"Taj deo oko otpisa, kao što znate, uopšte nije na stolu, već se govori o ovom reprogramu poreza koji morate da platite, a pitanje je da li to oni uopšte mogu da plate. Dakle, pred nama je jedna vrlo teška i neizvesna godina", kaže Pavlović.\n"Mnogo bolje mere bi bile da država malo više radi na smanjenju poreskih opterećenja za sva mala srednja preduzeća, koje bi trajalo godinama. Dakle, ne samo da jedne godine imate smanjeno osiguranje za slučaj nezaposlenosti, čime je prvi put efektivno smanjeno i opterećenje na plate, nego da imamo jedan dugogodišnji plana smanjenja nameta na rad. Nikakva bolja pomoć bolja od toga bi se mogla desiti", ističe Stevanović.\nS obzirom da se još ne nazire kraj pandemije, nema sumnje da će i 2021-a biti još jedna teška godina koja će doneti mnoga iskušenja. Hoće li pomoć države olakšati život građanima - to ćemo tek da vidimo na proleće.


Klubovi Premijer lige već potrošili 562 miliona evra - Nova Borba\nKlubovi Premijer lige već potrošili 562 miliona evra\nRevizorska kuća "Deloitte" očekuje da će do kraja prelaznog roka biti probijena granica od milijardu evra\nKlubovi engleske Premijer lige potrošili su 475 miliona funti (562,6 miliona evra) od 1. jula, kada je počeo letni prelazni rok, saopštio je "Deloitte", koji se bavi poslovnim analizama.\nEnglezi su u prvih mesec dana prelaznog roka ovog leta potrošili manje nego prethodne godine, kada su premijerligaši potrošili 515 miliona funti (oko 610 miliona eura).\nU celom prošlogodišnjem letnjem prelaznom roku potrošili su 870 miliona funti (oko milijardu evra).\nU do sada potrošeni iznos nije uključen transfer Leroja Sanea iz Šalkea u Mančester siti, vredan 37,5 miliona funti (oko 44,3 miliona evra).\nDeloitte predviđa da će do kraja prelaznog roka premijerligaši potrošiti više od milijardu funti. Konačnom iznosu veliki doprinos bi mogao dati Mančester junajted koji je najavio transfer Pola Pogbe iz Juventusa, vredan 100 miliona funti (oko 118,5 miliona evra), kao i dolazak štopera Evertona Džona Stounsa u Siti.\nDo sad su prednjačili klubovi iz Mančestera. Junajted je ovog leta doveo Henriha Mhitarjana, Erika Bajlija, Zlatana Ibrahimovića (koji je došao bez obeštećenja), dok je Siti doveo Ilkaja Gindogana, Sanea i Nolita...\nČelsi je najviše novca potrošio na dovođenje N'Goloa Kantea iz Lestera, plaćen je 35 miliona eura. I Liverpul je bio aktivan, ali Klop još uvek nije doveo neko zvučno ime. Na "Enfild" su stigli Mane i Vajnaldum, koji su klub koštali 30 miliona evra.\nNavijači Arsenala čekaju Vengera i nadaju se da će do kraja prelaznog roka stići neki igrač top klase, a jedini koji se pominje u ovom trenutku je napadač Liona Aleksandar Lakazet.


PRAZNIK U SJENCI BORBE SA VIRUSOM KORONA | SRNA\nMILIĆI, 31. MARTA /SRNA/ - Na području opštine Milići do danas nije registrovano nijedno lice zaraženo virusom korona, a mjera kućne izolacije određena je za 177 osoba, izjavio je danas načelnik ove opštine Momir Lazarević na konferenciji za novinare upriličenoj povodom 31. marta - Dana opštine.\nLazarević je istakao da Milići svoj praznik, zbog situacije uzrokovane epidemijom virusa korona, nisu u prilici da svečanije obilježe, poručujući građanima da se dosljedno pridržavaju preporuka viših nivoa vlasti i lokalnog rukovodstva.\n"U ovom trenutku, ključna poruka koju upućujem građanima je - ostanite kod kuće da bi se, ako je ikako moguće, izbjeglo da se virus pojavi u našoj opštini", rekao je Lazarević.\nGovoreći o sprovedenim mjerama, Lazarević je rekao da je u okviru "Boksitovog" Medicinskog centra u Milićima otvoren stacionar sa pet kreveta i neophodnom opremom, koji je predviđen za hospitalizaciju zaraženih lica, koji do sada nije bio korišten.\nOn je naveo da je i u milićkoj Sportskoj dvorani organizovan karantinski smještaj sa devet kreveta, a uskoro će biti dopunjen sa još 20.\n"Tamo imamo dva lica kojima je određen karantinski smještaj. Obezbijeđena je posteljina, grijanje, hrana i to funkcioniše", rekao je Lazarević.\nLazarević je naglasio da će rukovodstvo opštine preduzeti mjere da zaštiti privrednike i preduzetnike, koji su pogođeni trenutnom situacijom, a što se na najdirektniji način odražava i na punjenje opštinskog budžeta.\n"Može se očekivati da budu upolovljeni naši prihodi od indirektnog oporezivanja, pa ćemo tražiti da nam se na šest mjeseci odgodi otplata kredita", rekao je Lazarević.\nOn je uputio apel građanima Milića da ove godine, ukoliko imaju za to uslove, zasiju što više površina, da bi što lakše prebrodili moguću ekonomsku krizu koju pandemija može da uzrokuje.\nS tim ciljem opštinske vlasti obezbijedile su pet tona sjemenskog krompira, koji je podijeljen penzionerima i porodicama iz boračkih kategorija, a najavljena je i podjela 100 paketa sa sjemenskim materijalom, o čemu su toku dogovori sa Ministarstvom poljoprivrede, šumarstva i vodoprivrede Republike Srpske.\nPredsjednik Skupštine opštine Milići Branislav Novaković novinarima je rekao da opština Milići svoj 28. rođendan obilježava u specifičnim okolnostima i na drugačiji način.\n"U okolnostima kada cijela planeta vodi borbu sa virusom korona, opakim globalnim neprijateljem, u toj borbi moramo da budemo jači, složniji i humaniji nego ikada i i da opstanemo i pobijedimo", poručio je Novaković.\nNovaković je konstatovao da je aktuelni saziv Skupštine opštine Milići u proteklih godinu dana realizovao kompletan program, usvojio sve planske dokumente i stvorio osnovu za normalno funkcionisanje opštine.\nOd pojedinačnih akata, Novaković je pomenuo odluku o raspisivanju izbora za savjete mjesnih zajednica, odluku o dugoročnom zaduživanju za finansiranje asfaltiranja lokalnih puteva i izgradnju sekundarne vodovodne mreže, dva budžetska rebalansa i druge akte.\nMilići su 31. marta 1992. godine, voljom građana, konstituisani kao opština.\nDo tog datuma Milići su imali status mjesne zajednice u okviru opštine Vlasenica.


Potražnja za automobilima drastično pala :: realno55 ::\nUvoz vozila na tržište BiH za šest mjeseci ove godine skliznuo je za oko 62 odsto, a trgovci četvorotočkašima tvrde da je razlog za to epidemija virusa korona zbog koje je potražnja za automobilima preko noći drastično smanjena\nPrema podacima Uprave za indirektno oporezivanje (UIO) BiH, na domaće tržište od januara do kraja juna uvezeno je ukupno 17.499 automobila, od čega 14.600 polovnjaka. Ukupna vrijednost svih uvezenih vozila iznosila je 294,9 miliona KM, a uvoznici su na njih platili dažbine u iznosu od 54 miliona maraka, piše današnji Glas Srpske.\n"Pad prodaje je i te kako osjetan u odnosu na raniji period i procentualno se kreće između 30 i 40 odsto. Ista situacija je i u evropskim zemljama, svugdje bilježe negativne rezultate", priča trgovac u auto-kući “Braća Đukić” Željko Vaslić.\n"Januar i februar su uvijek tanki, tako je bilo i ove godine, ali taman kada smo u martu očekivali da prodaja procvjeta, desio se virus. Građani koji su imali budžet za kupovinu ili zamjenu vozila odustali su od tih planova. Ljudi su u grču zbog bolesti i svi čekaju neke bolje dane", ističe Vaslić.\n"Imamo pad kao i ostali u našoj branši. Puna dva mjeseca smo bili zatvoreni, nismo radili, tako da posmatrajući prvih šest mjeseci ove godine, prodaja je pala nešto iznad 30 odsto u odnosu na isti period lani. Međutim, kada smo ponovo počeli sa radom, moram reći da smo, s obzirom na situaciju, zadovoljni brojem prodatih automobila tokom maja i juna, a evo, sada i jula. Osjetno je potražnja smanjena, ali imamo nekih ranije ugovorenih poslova koji to balansiraju", rekao je Ćosić.\n"Mnogi građani su ostali bez posla, ekonomija je u padu, malo ko se usuđuje podizati kredite, a i oni koji imaju nešto ušteđevine čuvaju taj novac za ne daj bože. Zbog svega toga poslovanje auto-kuća je i te kako ugroženo i vjerujem da će mnogi odustati od ovog posla", priča Bajrić i dodaje da vrhunac krize kada je u pitanju prodaja automobila očekuje od novembra.\n"Cijene nisu mijenjane na Zapadu, odakle uvozimo vozila, tako da ni mi generalno nismo mogli oboriti cijene. Placevi na kojima je bilo dosta zaliha išli su na spuštanje cijena, ali to je neznatno", rekao je Bajrić i dodao da građani uglavnom biraju jeftinija vozila.


Vijeće sigurnosti UN odlučilo da klonira Josipa Broza Tita\nNa 234. sjednici Vijeća sigurnosti UN, usvojena je rezolucija po kojoj se hitno započinje postupak kloniranja Josipa Broza Tita u cilju uspostavljanja trajnog mira na zapadnom Balkanu.\nGeneralni sekretar UN Ban Ki Mun, objavio je na press konferneciji nakon sjednice da je kloniranje bivšeg diktatora Tita jedino rješenje za stabilizaciju zapadnog Balkana. Uz to je dodao da “zapadni Balkan šteti ugledu Evrope i svjeta”.\nNa pitanje novinara šta će se desiti ukoliko novi-stari vođa ponovo uspostavi zloglasne institucije komunizma poput tajne policije i Golog otoka, Mun je odgovorio da bi mnogi stanovnici bivših jugoslovenskih republika “rado zanemarili svoja ljudska i demokratska prava u zamjenu za posao i mogućnost ljetovanja u firminom ljetovalištu”.\nPapa Benedikt XVI, inače veliki protivnik kloniranja, izjavio je da je siguran kako je i Bog svjestan da je “bezbožnički komunizam jedino rješenje za Balkan”, stoga je apelovao na što brže sprovođenje ove “humane” ideje.\nRuski ambasador u UN, objavio je da Ruska Federacija razmatra slično rješenje nakon smrti Vladimira Putina.\nU domaćim medijima vijest je dočekana sa oduševljenjem, a građani su sa radošću slušali vijesti o ukidanju “demokratije”. Suprotno očekivanom, političke vođe bivših jugoslovenskih zemalja su izrazile zabrinutost, jer postoji mogućnost ponovnog uspostavljanja društvenog blagostanja, što bi značilo “nazadovanje trideset godina, što se nesmije ni u kom slučaju dozvoliti”.


Završen Online filmski festival, preko 290.000 posetilaca | Dunav Televizija\nNaslovna Društvo Uncategorized Završen Online filmski festival, preko 290.000 posetilaca\nZavršen Online filmski festival, preko 290.000 posetilaca\nNakon pune dve nedelje prikazivanja, sinoć je projekcijom nagrađivanog filma “Granica”, švedsko-danske koprodukcije, završen prvi Online filmski festival Moj off, saopštili su organizatori.\nIzmeđu ukupno 65 filmskih ostvarenja, koliko je bilo prikazano na festivalu publika je svojim ocenama za najbolji film festivala proglasila brazilsko ostvarenje Karima Anjuza “Nevidljivi život”, sa prosečnom ocenom 4.89, a film je ujedno imao i najveću gledanost, te je ovu dramu smeštenu u srcu Rio de Žanieru, o dvema nerazdvojnim sestrama i njihovim konzervativnim roditeljima, pogledalo 19.646 gledaoca.\nIstorisjku priču o čuvenoj Drajfus aferi, film “Optužujem” reditelja Romana Polanskog koji je i bio film otvaranja prvog Online festivala pogledalo je 18.216 gledaoca, što ga čini drugim najgledanijim filmom, dok je dobitnik četiri nagrade Oskar, južnokoreanski film “Parazit” zauzeo treće mesto, sa 16.323 gledalaca.\nPobednički film festivala “Nevidljivi život” biće reprizno prikazan na mojoff.net u nedelju 12. aprila u 18h.\nIgor Stanković iz organizacije festivala kaže da je Moj off je primer srpske kreativnosti i entuzijazma, ujedno je još jedan od dokaza u nizu da želimo, ali i više od toga da možemo da napravimo nešto i onda kada to izleda nemoguće.\n“Zaljubljenici u pravi film i njihova poseta i posveta filmu su dodatno ohrabrili i opravdali festival i Moj off koji je sa svojom ukupnom posetom premašio ukupnu godišnju gledanost svih filmskih festivala u Srbiji. Moj off je dobra prilika gde smo pokazali da kultura i umetnost imaju isceliteljsko dejstvo po nas same, ali i okruženje” kazao je Stanković.\nParalelno sa festivalom koji ćee obeležiti neko budućee vreme i sačekati nove generacije kojima će online festival biti možda i jedino mesto susreta sa filmovima, razvijena je i platforma Moj off Online bioskop – tokom cele godine, čiji će koncept Srbiji i regionu doneti nešto sasvim novo nesvakidašnje.\nSa bogatim nedeljnim repertoarom i mogućnošću preuzimanja filmova na 24 sata, Premium video na zahtev platforma MOJ OFF će tokom cele godine biti dostupna i obogaćivati svoj online repertoar ekskluzivnim filmskim naslovima, svima i u Srbiji i regiona, bez obzira da li bioskop postoji ili ne.\nAktuelni filmski naslovi koji su imali veoma kratak bioskopski život, koji su prikazani samo na nekom od festivala jednom i nikada više, aktuelni filmovi koji nigde nisu prikazani, biće deo platforme online bioskopa Moj off.\nFoto: Online filmski festival Moj off\nPrethodni tekstU Srbiji zaražen 441 zdravstveni radnik\nSledeći tekstStefanović obišao policajce na zadatku\nMinistar Vulin: Srbija je daleko bezbednija, kriminalni klan Belivuk-Miljković više se neće ponoviti\nEkipe „Zelenila” kupe suvo lišće\nDanas se obeležava 8. mart, Dan žena


Najraznovrsnija svetska kolekcija fosilnih ostataka biljaka i životinja iz doba jure pronađena u Argentini | Arheo-amateri Srbije\nNajraznovrsnija svetska kolekcija fosilnih ostataka biljaka i životinja iz doba jure pronađena u Argentini\nU Argentini je otkrivena najveća i najraznovrsnija svetska kolekcija fosilnih ostataka iz dobe jure na površini od 60.000 kvadratnih kilometara. Na lokaciji su pronađeni fosilni ostaci biljaka i životinja stari između 140 i 160 miliona godina, a fosili su pronađeni zahvaljujući eroziji zemljišta, piše „Daily Mail“.\nMeđu fosilnim ostacima pronađeni su i mekušci, što je veoma retko na ovakvim lokacijama. Lokacija se nalazi u Patagoniji i obuhvata površinu od 60.000 kvadratnih kilometara.\n„Nijedno drugo mesto na svetu ne sadrži ovoliko različitih fosila iz doba jure“, rekao je Huan Garsija Masini, geolog iz Regionalnog centra za naučna istraživanja (CRILAR).\nMasini je jedan od autora rada u kome se najavljuje otkriće lokacije u listu „Amehinijana“. On je rekao da pronađeni fosili daju fantastičan uvid u to kako je svet izgledao u to vreme.\nNa ovoj lokaciji fosili su odlično sačuvani, pa je pronađena i grančica četinara u lidijskom kamenu. Pronađeni su, takođe, ostaci cijanobakterija ili zelenih bakterija. Gljivice su pronađene na zrnu polena četinara. Masini je rekao da je ova lokacija specifična jer su sačuvani i tvrdi organizmi i mekušci u originalnom kontekstu, za razliku od većine poznatih fosilnih depozita.\nOn je dodao da je odlučujući faktor očuvanja bio nivo vode. U to vreme postojali su gejziri koji su formirali plitke bazene sa vodom kao i močvare i bare gde su živele različite grupe biljaka, životinja i mikroskopskih organizama.\n„Voda se, u snažnoj koncentraciji sa mineralima zbog početnih visokih temperatura, vremenom nataložila nad telima, odnosno ostacima zajedno sa svojim supstratima“, rekao je Masini.\nPrethodni: Preko 500 gradova, 3.500 naselja i stotine puteva: Ovo je najdetaljnija drevna mapa Rimskog carstva (FOTO)\nSledeći: Priča misteriozne vavilonske tablice: Ovo je najstarija poznata mapa sveta (FOTO)


Koronavirus poharao francuski fudbal za 1,3 milijarde evra\nFudbal Autor:Nova23. jul. 202016:06\nStudija revizorsko-konsultantske kompanije "Ernst i Jung" otkrila da će procenjeni gubitak Lige 1 i francuskog fudbala uopšte, zbog koronavirusa, iznositi skoro 1,3 milijarde evra.\nManjak u kasi najboljih francuskih klubova posle prekida sezone iznosi 605 miliona evra i predstavlja pad od od 22 odsto u odnosu na prognozu s početka sezone. Glavni uzrok je smanjenje prihoda od TV prava za skoro 213 miliona evra posle prestanka emitovanja Lige 1.\nBane Ivanović je najbolji za Ruse\nSa gubitkom 1,3 milijarde evra, francuski fudbal se vratio na visinu prihoda od od pre četiri godine (6,5 milijardi evra).\n„Ernst i Jang“ predviđa, ukoliko bi sledeće sezone bilo dozvoljeno da kapacitet stadiona tokom mečeva bude popunjen 50 odsto, gubici elitnih klubova iznosili bi oko 413 miliona evra, ako bi pak utakmice moglo da prati maksimalno 5.000 gledalaca, ta suma bi se popela na preko 600 miliona evra. S takvim razvojem situacije, između 3.400 i 8.000 ljudi ostalo bi bez posla u fudbalskom sektoru.\nKako bi umanjio uticaj krize na klubove, sindikat pokušava da pregovara s Vladom Francuske. Pored postojeće pomoći, kao što su delimična nezaposlenost ili neplaćanje doprinosa poslodavaca, klubovi traže da se ponovo uspostavi, između ostalog „pravo na imidž“, ukinuto 2010. godine.\nErnst i JangfffkoronavirusLiga 1\nCrni dani sporta: Glavno pitanje jesi ili nisi Vučićev čovek\nRazvod od 350 miliona evra, bivši golman se rastao od Sare\nPrvi put od 2. kola - šta sve čeka Zvezdu do Lige šampiona\nHit reakcija Ljajićevog trenera: Zapomaže zbog vakcine VIDEO\nMeštani Dobrinje protiv ispitivanja terena zbog litijuma\nSve nevolje stanara Beograda na vodi 17. apr. 2021\nNavike nekulturnih Grka zbog kojih stranci ostaju u šoku 20:07


Predsjednik Bajden ulazi u tešku i rizičnu situaciju, a sam tranzicijski period smjene vlasti sa starog na novog predsjednika SAD-a će biti prilično dug, rekao je za BHRT novinar Erol Avdović iz Njujorka.\n“Ovo će sigurno biti teška tranzicija, jer su Trampovi saveznici u Kongresu i Senatu najavili probleme oko potvrde nominacija članova Bajdenovog kabineta”, rekao je Avdović za emisiju “BHT1 uživo”.\nOn ističe da je današnja inauguracija jedinstvena iz više razloga, kako sigurnosnog, tako i zdravstvenog, ali i “zbog okončanja horora” koji je prouzrokovala vladavina Donalda Trampa, ali i da je zbog svega toga doživljava kao olakšanje jer ona znači kraj Trampove vladavine.\n“Nije pri odlasku ispoštovao poznatu američku tradiciju, kao da je želio da time zada udarac, ne samo nasljedniku svom, već i zemlji. Lično je doživljavam kao olakšanje, kao početak jedne nove Amerike”, kazao je Avdović, te dodao da će nova vlast značiti i obnovu svih transatlantskih veza.\nOno što Avdović vidi kao problem je utisak koji je Tramp ostavio na veliki broj ljudi.\n“Što je najgore, ostavio je utisak kod velikog broja “zavedenih” da je njegova administracija mirnodopska”, istakao je Avdović, prema čijim riječima će biti potrebno mnogo rada da bi sve to nestalo.\nKada je u pitanju budući rad Džoa Bajdena, Avdović ističe rad na obnovi raznih veza koje je Tramp prekinuo za vrijeme svoje vladavine, te da očekuje da Amerika više neće biti imperijalna već kooperativna.


FK Rad: "Suđenje tendenciozno, greške nisu slučajne!" - Sportske.net\nFK Rad: "Suđenje tendenciozno, greške nisu slučajne!"\nIzvor: Sportske.net, fcrad.co.rs\nRukovodstvo superligaša sa Banjice oglasilo se saopštenjem za javnost u kojem je predočilo rezultate i zaključke analize suđenja sa utakmica u prolećnom delu sezone.\nFudbalski klub Rad u subotu je reagovao nakon utakmice sa Napretkom tražeći da glavni arbitar tog meča bude ispitan pred nadležnim organima zbog tendencioznog suđenja kojim je oštetio ekipu sa Banjice.\nPoslednji slućaj sudijske nepravde naterao je čelnike FK Rad da podrobnije analiziraju utakmice iz prolećnog dela sezone nakon čega su u saopštenju za javnost izneli svoje zaključke.\n"Rukovodstvo FK Rad je analizirajući sudijske odluke u mečevima kluba sa Banjice u prolećnom delu polusezone, nedvosmisleno došlo do zaključka da se sudijske greške na štetu 'Građevinara' više ne mogu podvesti pod slučajnost, jer se ponavljaju iz meča u meč i to isključivo na štetu Rada" navodi se u saopštenju.\nKako se navodi u saopštenju, namerne sudijske greške na štetu Rada najlakše su bile uočljive u duelima sa konkurentima u trci za opstanak u ligi.\n"Na gostovanjima u Kragujevcu i Užicu, kao i u nedeljnom duelu protiv Napretka ispoljeni su propusti koji su direktno uticali na krajnji ishod i to uvek na štetu Rada, nikada, ali nikada na štetu rivala pa se ne mogu podvesti pod slučajnost" dodaje se u saopštenju.\nFudbalski klub Rad uložio je žalbu na suđenje u meču 26. kola JSL ali je u priloženom saopštenju pozvao nadležne organe da ne dozvole da šampionat bude rešavan van fudbalskog terena.\n"Prvenstvo ulazi u svoju završnicu i Rad koji je oduvek svoju fudbalsku priču bazirao na fer-pleju, očekuje od nadležnih organa da se ovakvi propusti ne dozvole i da isključivo igra na terenu bude mera konačnog ishoda utakmice" zaključuje se u saopštenju FK Rad.\nSuperligaš sa Banjice trenutno se nalazi na četrnaestoj poziciji na tabeli sa 25 osvojenih bodova, što je samo bod više od Radničkog iz Kragujevca koji bi ispao iz lige kada bi se prvenstvo završilo u ovom trenutku.\nU okviru 27. kola JSL "Građevinari" gostuju Crvenoj zvezdi a potom ih očekuju dueli sa Donjim Sremom, Voždovcem i Spartakom.


RTCG - Radio Televizija Crne Gore - Nacionalni javni servis :: Ekonomija :: Smanjenje zarada prihvatljivo, ali uz uslove\nSINDIKAT ŽELJEZARE 27. 09. 2019. 17:36 >> 20:10 0\nRadnici nikšićke Željezare Tosčelik prihvatiće smanjenje zarada za deset odsto do Nove godine, pod uslovom da im poslovodstvo nadoknadi umanjeni iznos nakon tog roka, poveća plate i potpiše pojedinačni Kolektivni ugovor.\nPredsjednik Sindikat Željezare Tosčelik, Željko Rabrenović, ocijenio je da su njihovi zahtjevi opravdani, jer se nakon Nove godine očekuje stabilizacija na tržištu čelika, što znači i povećanje zarada.\n„Poslodavac nam je ranije bio najavio da će povećati zarade, pa očekujemo da to i ispoštuje u Novoj godini, kao i da nakon sedam godina čekanja prihvati da sa zaposelnima potpiše pojedinačni Kolektivni ugovor“, rekao je Rabrenović.\nPrema njegovim riječima, ti zahtjevi trebalo bi da budu prihvatljivi za poslovodstvo, s obzirom da radnici prihvataju da im, ionako male, plate budu dodatno smanjene, kako bi pomogli fabrici u teškom periodu.\n„Od odgovora poslovodstva zavisiće dalji potezi radnika i Sindikata“, rekao je Rabrenović i dodao da očekuju i garancije da im ubuduće zarade neće biti smanjivane.\nPotpredsjednik Sindikata Željezare Tosčelik, Miodrag Krivokapić, rekao je da im, umjesto ranijeg najavljenog povećanja, uprava sada smanjuju zarade i ocijenio da je poražavajuće što niko iz Vlade nije odgovorio na njihov poziv za pomoć u teškoj situaciji.\nPredstavnik Unije slobodnih sindikata (USS), Aleksa Marojević, ocijenio je da je stanje u fabrici godinama unazad zabrinjavajuće i sa aspekta bilansa poslovanja, uslova rada, zaštite zaposlenih i niskih zarada, zbog čega je uputio apel nadležnima u državi da se zainteresuju za radnike Željezare čija je egzistencija dovedena u pitanje.\n„Očekivali smo da će se neko i od nadležnih državnih organa zainteresovati, s obzirom da ne vidimo preveliku brigu vlasnika kapitala u Željezari da preduzme adekvatne mjere da se ne dođe u ovu situaciju“, rekao je Marojević.\nPrema njegovim riječima, takvi bilansi poslovanja u Željezari Tosčelik neće se moći popraviti smanjenjem zarada zaposlenima.\nUprava Željezare Tosčelik najavila je radnicima prije dva dana da će im, zbog teške situacije na svjetskom tržištu čelika, što je uslovilo otežano poslovanje fabrike, biti umanjene zarade za deset odsto, počev od septembra do Nove godine.\nU Željezari Tosčelik, kojom gazduje turski holding Tosyali (Tosjali), uposleno je 302 radnika, a prosječna plata u proizvodnji iznosi od 380 do 400 eura.


Maksi Lopez - Blic Sport\nSUROV Mihajlović o Maksi Lopezu: Debeo je, izgleda kao veš mašina\nTrener fudbalera Torina Siniša Mihajlović kritikovao je svog igrača Maksija Lopeza zbog viška kilograma, koje je "nabacio" u poslednje vreme.\nOteo mu ženu, pa mu pružio ruku: Sapunica bivših prijatelja u Đenovi\nDuel između Sampdorije i Intera nije obeležio Siniša Mihajlović, koji je sada na klupi Đenovljana, a igrao je za milanski tim, već su u centru pažnje još pre meča bili Maksi Lopez i Mauro Ikardi.\nMaksi Lopez i El Šaravi šokirali Udineze, pobeda Kaljarija nad Palermom\nFudbaleri Milana savladali su Udineze na gostujućem terenu sa 2:1 u utakmici 23. kola Serije A, dok je Kaljari sa 2:1 dobio ekipu Palerma.\nMaksi Lopez menja Kasana ako u Milan ne dođe Tevez\nUprava Milan dovešće u zimskom prelaznom roku napadača Katanije Maksija Lopeza, ukoliko ne angažuje suspendovanog napadača Mančester Sitija Karlosa Teveza.\nMaksi Lopez želi da pređe u Milan\nNapadač Katanije Maksi Lopez priznao je da će biti veoma srećan ako, kao što najavljujuju mediji u Italiji, u zimskom prelaznom roku pređe u ekipu Milana.\nMaksi Lopez menja Kasana?\nFudbaler Katanije Maksi Lopez mogao bi u zimskom prelaznom roku da pređe u redove Milana, rekao je predsednik tima sa Sicilije Antonio Pulvirenti.\nMaksi Lopez ostaje u Kataniji\nUprava Katanije nema nameru da proda napadača Maksija Lopeza.\nMaksi Lopez stiže kod Mihe\nBivši fudbaler Barselone Maksi Lopez potpisao je danas četvorogodišnji ugovor sa italijanskim prvoligašem Katanijom i on je prvo pojačanje tima kojeg vodi Siniša Mihajlović u zimskom prelaznom roku.


“Potonule lađe” bivšeg direktora Merhameta – inmedia.ba\n“Potonule lađe” bivšeg direktora Merhameta\n0 15 Oktobra, 2018 11:56\nPredizborna najava Predsjednika izbornog štaba koalicije PoMAK – A SDA – zajedno Rifeta Hozanovića kako „koalicija zajedno ima sve preduvjete da dobije najveći broj glasova“, nije se ostvarila. Na listama za sve nivoe vlasi SDA je ostvarila nadmoćnu prednost nad ovom interesnom i jednokratnom koalicijom. Hozanović se ovih dana „satra“ objašnjavajući kako sa disidentskim otpadnicima Šepićem, Kukićem, Konakovićem i sličnim političkim cirkusantima formira Vlade širom Federacije i BiH. Uglavnom, sve ponovo protiv SDA. Svjesni su i on i Ogrešević da ako se ne nakače na kakvu budžetsku infuziju, da će uskoro Cazin kao jedna od najzaduženijih općina Federacije BiH krenuti u financijski a možda i politički sunovrat. Činjenica da su na nivou Federacije BiH jedva prešli izborni prag njih plaho ne sekira.\nPrema preliminarnim rezultatima u Federaciji BiH, Kukićeva PDA je osvojila 3,85 %, Šepićev NB 3,54 %, Hozanova A SDA 2,76 % te Konakovićeva NP 2,37 %. Očito je liderima ovih strančica nejasno i samima kako stoje i kakav su izborni debakl doživjeli.\nNa isti način kako su od Dodika i Čovića dobili mjesta u biračkim odborima, sada se nadaju kako će ih ovaj antibosanski dvojac i u vlast uvući…. Njima vlast zapravo znači spas… A nakon otpočetog razlaza sa PoMAK-om i kvartetom gubitničkih načelnika, neće se dugo čekati i konačan raspad A SDA. Činjenica da je više od trećine A SDA-ovaca odbilo podržati Bećirevića najbolje svjedoči da ovu stranku očekuju teški tektonski poremećaji. A i predmeti koji su se zadržavali u istražiteljskim ladicama protiv Hozanovića i Lipovače pokrenuti su već 8. oktobra


Đukić: "Jačamo" - Sportske.net\nTrener Valensije Miroslav Đukić ocenio je nakon četvrtog uzastopnog trijumfa njegovog tima u svim takmičenjima da ekipa postaje ujedinjenija iz utakmice u utakmicu i da je trijumf u Krasnodaru podstrek za iskušenja koja slede.\nMiroslav Đukić preživeo je poraz od Svonsija u Ligi Evrope posle kojeg su "Slepi Miševi" konačno raširili krila.\nDanas je u Krasnodaru savladana ekipa Kubana što je bio četvrti vezani trijumf Valensije u svim takmičenjima. Đukićeva ekipa kao da se preporodila a srpski stručnjak kazao je da njegovi izabranici bivaju ujedinjeniji i da takav pristup donosi rezultate.\n"Nije lako pobediti ovde, protiv tima koji se tako dobro brani sa tako mnogo igrača, ali sam zadovoljan igrom tima i drago mi je što su sve odradili dobro. Tim postaje jači, ujedinjeniji, a takođe smo sve jači u odbrani što je veoma važno" rekao je nekadašnji trener Partizana i Valjadolida.\nValensija je do pobede u Krasnodaru stigla uz dosta muke a prvi gol postigao je rezervista Pako Alkasera koga je trener pohvalio.\n"Bitno je to napomenuti jer je Pako napadač i 'živi' od golova. Golovi vam daju mnogo samopouzdanja za mečeve koji dolaze" istakao je trener "Slepih Miševa".\nValensija se nakon pobede u drugom kolu grupne faze LE vratila u borbu za plasman u dalji tok takmičenja pa sada deli drugu poziciju u grupi sa švajcarskim Sent Galenom.


ODRŽANA OBUKA MLADIH ZA PISANjE PROJEKATA – Somborski edukativni centar\nObjavi Ružica Rakinić 14. marta 2018. 14. marta 2018.\nTokom protekla dva vikenda u Omladinskom klubu Kancelarije za mlade Grada Sombora, održana je obuka za mlade do 30 godina pod nazivom „Jačanje kompetencija za pripremu i realizaciju projekata finansiranih iz sredstava EU i drugih međunarodnih fondova“.\nObuku koja je trajala 6 dana i bila podeljena u tri modula, realizovana tokom dva vikenda, pohađalo je 18 mladih od kojih ih je 13 uspešno završilo kompletnu obuku i značajno unapredilo kompetencije u oblasti prikupljanja sredstava i realizaciju projekata iz međunarodnih fondova.\nZa potrebe realizacije obuke angažovani su stručnjaci Somborskog edukativnog centra; Branislav Trudić i Katarina Farkaš, a obuci je prisustvovao i Petar Kecman, mlađi savetnik u Fondaciji Tempus, nadležnoj za sporovođenje Erasmus plus programa u Srbiji, koji je odgovarao na pitanja mladih i približio im konkurse koje ova fondacija raspisuje.\nObuka je jedna u nizu aktivnosti kojima se pospešuje zapošljivost mladih u Somboru u okviru projekta „MLAD SE PROMENI, ZA POSAO POKRENI 3.0 – unapređenje zapošljivosti i podsticanje zapošljavanja mladih u Somboru“ koji realizuje Grad Sombor u partnerstvu sa Somborskim edukativnim centrom i Somborskim omladinskim Boom-om uz finansijsku podršku Ministarstva omladine i sporta Republike Srbije.


Generalni konzul Srbije u Istanbulu Zoran Marković rekao je Beti da je u kontaktu s bolnicom Bakirkoju u koju su dopremljeni poginuli i povredjeni posle bombaškog napada na aerodromu „Ataturk“ i da „nema podataka“ da medju njima ima srpskih državljana. Marković je rekao da je u stalnom kontaktu i s policijom u Istanbulu i da od njih očekuje blagovremene informacije koje bi se eventualno ticale srpskih državljana. Generalni konzul je potvrdio da je avion Turkiš erlajnsa na liniji iz Beograda sleteo na aerodrom Ataturk u 23 sata po lokalnom vremenu, kao i da su putnici i dalje u letelici. Medju putnicima u avionu je i odbojkaška reprezentacija Srbije, koja preko Istanbula putuje u Teheran, na turnir Svetske lige, potvrdio je generalni konzul. Marković je apelovao na sve koji se interesuju za srpske državljane da dežurnom službeniku u generalnom konzulatu u Istanbulu ostave svoj kontakt, kao i ime osobe za koju se raspituju, kako bi što brže dobili tražene informacije. Prema njegovim rečima, na istanbulskom aerodromu, koji je zatvoren, a letovi suspendovani i dalje se nalazi više od dve hiljade putnika. Odbojkaška rerezentacija Srbije bezbedna je na istanbulskom aerodromu „Ataturk“ i trenutno u avionu čeka dalji razvoj situacije, posle terorističkog napada u kome je poginulo 10 ljudi, a oko 20 ranjeno.\nOdbojkaši Srbije juče je trebalo da otputuju u Teheran na turnir Svetske lige, ali je taj let bio otkazan zbog nevremena. Sada su svi letovi sa istanbulskog aerodroma otkazani do daljneg, tako da će oni prenoćiti u Istanbulu, a verovatno sutra nastaviti put za Teheran.


Nezavisna evropska institucija koja ispituje bezbednost vozila na tržištu, Euro NCAP, takozvanim „kreš-testovima“ objavila je i rang listu ispitanih komercijalnih vozila za 2022. godinu na kojoj dominira FIAT Ducato kao najbezbednje ocenjeno vozilo ovog tipa.\nEuro NCAP je formirao svoju listu najboljih i najgorih komercijalnih kombija dostupnih na evropskom tržištu za 2022. na osnovu procene ugradnje i performansi sistema za izbegavanje sudara. Slika koja se pojavljuje je slika sporog, ali stalnog poboljšanja, sa nekoliko kombija koji su bolje opremljeni nego pre godinu dana, sa sistemima koji rade bolje od njih. Tamo gde su proizvođači izvršili značajnija ažuriranja svojih vozila, primećuju se velika poboljšanja performansi i jedan – FIAT Ducato – postaje prvi kombi koji je postigao najviši platinasti rejting.\nProšle godine, Euro NCAP je skrenuo pažnju na loš nivo ugradnje sigurnosne opreme u komercijalna kombija. Kao „radni konj“ za kurire i mala preduzeća, ova vozila provode dosta vremena na putu gde zbog svoje veličine i mase predstavljaju veću opasnost za manja vozila i ugrožene učesnike u saobraćaju ukoliko dođu do sudara. Novo zakonodavstvo će primorati proizvođače kombija da za nekoliko godina ugrade osnovne sisteme izbegavanja, koji su već široko dostupni na putničkim automobilima. U međuvremenu, Euro NCAP-ove ocene komercijalnih kombija imaju za cilj da podstaknu proizvođače da brže ugrade naprednije sisteme.\nZa ovo izdanje, Euro NCAP je ponovo pregledao devetnaest kombija koji predstavljaju lavovski deo komercijalnih kombija koji se prodaju u Evropi. Samo jedan kombi procenjen kao „Ne preporučuje se“, za razliku od pet prošle godine. Dok je FIAT Talento ukinut, Opel/Vauxhall Movano je sada izgrađen na novoj Stellantis platformi i dobija bronzanu medalju. Renault Master je ove godine takođe osvojio bronzanu medalju, zahvaljujući malim, ali značajnim poboljšanjima sistema za pomoć u brzini i saobraćajnoj traci. Njegov blizanac, Nissan Interstar (ranije NV400), takođe dobija ova poboljšanja, međutim, za sada, još uvek nema sistem „Autonomnog kočenja u slučaju nužde (AEB)“ i tako ostaje u kategoriji „Ne preporučuje se“.\n„Vidimo obećavajuće znakove da se komercijalni kombiji nadograđuju naprednijim sigurnosnim sistemima, zatvarajući jaz između segmenta putničkih i komercijalnih vozila. Uopšteno govoreći, izgleda da proizvođači počinju da shvataju bezbednost u ovom segmentu ozbiljnije i, iako postoji put, inspirisani smo poboljšanjima – nekim skromnim, nekima impresivnim – koje smo videli u poslednjih godinu dana .- kaže generalni sekretar Euro NCAP Michiel van Ratingen.\nRenault Trafic je rekonstruisan i njegova bezbednost je značajno poboljšana od poslednjeg testiranja. Sada ima robustan AEB auto za auto kao opciju i skočio je na rang srebrne medalje, što ga čini jednim od najuglednije poboljšanih vozila ove godine.\nNovi FIAT Ducato je, međutim, jasni pobednik, zauzimajući prvo mesto na ovogodišnjoj listi. Prošlogodišnji bronzani rang, vozilo je pretrpelo značajnu bezbednosnu prepravku i sada ima napredni set senzora, koji nudi AEB pešacima i AEB biciklistima, i briljira u ovim testovima. Ducato ukupni rezultat od 88 procenata pokazuje da je preskočio konkurenciju i postao prvi komercijalni kombi sa platinastom Peugeot Boxer, Citroën Jumper i Opel Movano – nisu dobila istu nadogradnju opreme i ostala su na nižim pozicijama medalja od svog FIAT-ovog kolege.\nRANG LISTA KOMERCIJANIH VOZILA 2022.Преузми


Ančeloti: Rado bih trenirao Vest Hem : Nadlanu.com\nAnčeloti: Rado bih trenirao Vest Hem\nObjavljeno 22. maj 2011. / 21:46:27\nČelsi ove sezone nije uspeo da osvoji nijedan trofej, zbog čega mediji spekulišu da će Ančeloti dobiti otkaz. Italijanski trener, koji dobija preko pet miliona funti godišnje u Čelsiju, rekao je da bi pristao na smanjenje plate u Vest Hemu.\n"Trenirao bih Vest Hem - zašto da ne. Veliki je izazov trenirati ekipu koja nije među četiri najbolje u Premijer ligi, ili koja se takmiči u Čempionšipu", rekao je Ančeloti britanskim medijima.\nAnćeloti: Real mora da bude bolji\nAnćeloti: Ovo je najbolja ekipa sa kojom sa radio!\nAnčeloti: Real traži rešenje za Bejla\nRamos: Drago mi je što je Anćeloti došao u Madrid\n"Atmosfera u Vest Hemu je sjajna, a to se može reći i za ostale klubove u drugoj ligi. Poštujem svaki klub i svaki posao mojih kolega. To je isti posao i nije važno da li trenirate vrhunski ili neki manji klub", dodao je italijanski trener.\nAnčeloti je istakao da mu novac nikada nije bio motiv za prihvatanje nekog posla.\n"Kada sam počinjao, bio sam srećan što treniram drugoligaški tim. Ako bi mi klub ponudio da radim besplatno razmislio bih o tome, pošto mi novac nije motiv, nikada nije bio. Mislim da tako misle i fudbaleri pošto je važno pobeđivati, biti najbolji, svi žele da ostanu na vrhu", rekao je on.\n"Gledao sam mnogo utakmica, Čempionšip je fantastičan, stadioni su sjajni. Kada biste gledali neku drugoligašku utakmicu u Italiji videli biste potpuno drugačiju sliku - na stadionu bi bilo 2.000 ljudi, dok je u Engleskoj sve drugačije", dodao je Ančeloti.


Paket mera saniraće 40 odsto štete, hotelijerima dodatno pomoći\nProgram mera za pomoć privredi može da sanira oko 40 odsto štete koju ugostitelji i hotelijeri trpe zbog krize izazvane pandemijom korona virusa, ocena je direktora Poslovnog udruženja hotelsko-ugostiteljske privrede HORES Georgija Genova, koji je podsetio da je ta privredna grana najviše pogođena i da joj je neophodna dodatna pomoć da bi se oporavila.\nProgram pomoći privredi, vredan pet milijardi evra, Genov >> Pročitaj celu vest na sajtu Radio Televizija Vojvodine << vidi kao pozitivnu meru države, ali napominje da su ugostiteljstvo i hotelijerstvo specifični sektori i da sagledavanje sadašnje situacije zahteva sveobuhvatnu analizu problema.\n"Ako to ne uradimo, nećemo moći da izađemo sa pravim merama koje će pomoći hotelskoj industriji. Pozvali smo sve hotelijere i restoratere da nam dostave podatke o broju zaposlenih i otkazanim rezervacijama do jula i za nekoliko dana imaćemo tačan presek stanja koji ćemo predočiti Vladi Srbije", kaže Genov za Tanjug.\nIstiče da su ugostitelji i hotelijeri bili prvi na udaru zbog epidemije korona virusa, a da će, prema procenama, do 1. jula biti otkazano oko dva miliona noćenja u hotelima, te da će kriza u toj oblasti trajati do kraja godine.\n"Veliki broj hotela tokom zimske sezone gotovo da nije imao gostiju, jedino su hoteli na planinama imali dobru sezonu. Takođe, restorani su zatvoreni i pitanje je kako će dalje poslovati", ukazuje Genov.\nIstiče da su najveći problemi ugostitelja i hotelijera, kao i ostalih privrednika, kako da sačuvaju radnike čija je, kako kaže, prosečna plata oko 310 evra.\n"Mera pomoći u vidu minimalca će delimično pokriti troškove", navodi Genov i napominje da je drugi veliki problem za ugostitelje i hotelijere otplata investicionih kredita.\nKako kaže, veliki broj hotelijera i restoratera su u trci za što kvalitetnijom uslugom poslednjih godina mnogo ulagali u svoje poslovanje.\n"Recimo, ulaganja u hotelima kreću se od 70 do 350.000 evra po sobi, a u restorane je investirano od 1.500 do 5.000 evra. U godini, za koju se očekivalo da će za turizam biti najbolja od 1989.godine, nastao je problem kako da se ti krediti otplaćuju", naveo je Genov.\nPozdravio je meru odlaganja plaćanja poreskih obaveza i dodao da je HORES ranije predložilo da se hotelijeri i ugostitelji oslobode poreza na imovinu koji je, kaže, veoma visok posebno u lokalnim samoupravama.\nTakođe, to udruženje predlaže i reprogram obaveza prema javnim preduzećima, kao što su "Srbija gas" i "Elektroprivreda Srbije" budući da, kako kaže, restorani i većina hotela ne rade, a plaćaju "angažovanu struju za celu godinu".\nMeđu predloženim merama HORES-a je, kaže Genov, i smanjenje PDV-a na hranu sa 20 na 10 odsto, kao i da se zakonske odredba o povremenim poslovima, kada je reč o sezonskim radnicima, primenjuj i na turizam i hotelijerstvo.\nSpas turističke sezone vidi u oslanjanju na domaći turizam i predlaže da se sve školske i apsolventske ekskurzije ove godine realizuju u Srbiji, kao i da zaposleni godišnje odmore provedu na planinama i u banjama u zemlji.\n"Dobro je što građani nisu izgubili motiv za putovanje, čekaju da prođe kriza. Očekujemo da će se na jesen pokrenuti i poslovni turizam i da ćemo moći nekako da opstanemo da bi se naredne godine potpuno oporavili", kaže Genov.\nPrve efekte mera iz paketa državne pomoću mogu se, kaže, očekivati tek kada prođe pandemija i dodaje da je pomoć hotelijerima i ugostiteljima potrebna već sada.\nBlic: ONI NISU ZADOVOLJNI EKONOMSKIM MERAMA Čine brojnu grupu privrednika: Državna pomoć saniraće nam 40 odsto štete\nHORES: Paket mera saniraće 40 odsto štete hotelijerima\nBeograd -- Program mera za pomoć privredi može da sanira oko 40 odsto štete koju ugostitelji i hotelijeri trpe zbog krize izazvane pandemijom koronavirusa...To je ocena direktora Poslovnog udruženja hotelsko-ugostiteljske privrede HORES Georgija Genova, koji je podsetio da je ta privredna grana najviše...


Pijani vozač izazvao dvije saobraćajne nesreće i pobjegao\nPolicija je pronašla vozača koji je u jednom danu učestvovao u dvije saobraćajne nezgode u Loparama i Brčkom i oba puta pobjegao sa lica mjesta, saopšteno je iz Centra javne bezbjednosti Bijeljina.\nUtvrđeno je da je riječ o pedesetšestogodišnjem muškarcu čiji su inicijali Đ.Đ. iz Brusnice kod Lopara, koji je pod dejstvom alkohola vozio automobil “kia”.\nOn je u srijedu, 11. januara, u 19.30 časova pobjegao nakon što je krećući se svojim terenskim vozilom prilikom mimoilaženja prešao u suprotnu saobraćajnu traku i sudario se sa sanitetskim vozilom Doma zdravlja Lopare na regionalnom putu Lopare-Brčko u mjestu Brusnica.\nU ovoj saobraćajnoj nezgodi nastala je materijalna šteta na sanitetskom vozilu.\nPolicija je tokom uviđaja na licu mjesta pronašla predmete i tragove na osnovu kojih je utvrđeno da je vozilo koje se udaljilo sa mjesta udesa “kia” i o vozilu koje se traži, sa oštećenjima koja su nastala u saobraćajnoj nezgodi, bile su obaviještene sve policijske agencije u okruženju.\nIstog dana u 23.00 časa vozač je traženim automobilom sletio sa puta u kanal u mjestu Dubravice kod Brčkog i ponovo pobjegao sa lica mjesta.\nIz CJB-a navode da je nesavjesni vozač vrlo brzo pronađen i identifikovan, zahvaljujući dobroj saradnji i zajedničkom radu policijskih službenika Policijske stanice Lopare i policije Brčko distrikta, i protiv njega slijede zakonom predviđene mjere.


Milikić: Ekologija je zajedničko pitanje svih građana – RADIO TELEVIZIJA BOR\nMilikić: Ekologija je zajedničko pitanje svih građana\nBOR – Prema informacijama sa automatskih mernih stanica u Boru, aerozagađenje, odnosno prekoračanje količine sumpor dioksida u vazduhu u Boru od početka jula zabeleženo je dva puta, drugog i sedmog jula u jutarnjim satima, dok je tokom juna to bila gotovo svakodnevna pojava. Predstavnici lokalne samouprave su nekoliko puta organizovali sastanke sa menadžmentom kompanije „Srbija Ziđin Bor Koper“, nadležnim ministarstvima i inspekcijama. Formirana je i radna grupa koja će se baviti ovim problemom, a prema rečima gradonačelnika Bora Aleksandra Milikića, to je i najbolji način za rešavanje problema.\nOd nadležnog ministarstva dobijeno je i obećanje da će inspekcija u Boru dobiti još jednog inspektora zaštite životne sredine koji bi trebalo da bude iz Bora, On će biti izabran na osnovu konkursa koje bi ministarstvo zaštite životne sredine trebalo uskoro da objavi.\nOvim povodom najavljen je i protest građana, ali prema mišljenju lokalne samouprave on ne bi smeo da ima političku crtu, koju dobija jer su pojedini predstavnici opozicije njegovi organizatori. Pitanje ekologije zajedničko je za sve građane i nije mesto za ostvarivanje političkih ciljeva, kaže Milikić.\nTags: aleksandar milikic, Bor, ekologija, grad bor, zagadenje vazduha\nPrevious Nakon nevremena stanje se normalizuje\nNext Uređenje borskog ZOO Vrta


Tilerson ima novi plan za Rusiju - 20.06.2017, Sputnik Srbija\nAmerički državni sekretar Reks Tilerson pripremio je plan za izgradnju odnosa sa Rusijom, javili su mediji pozivajući se na tajni dokument. 20.06.2017, Sputnik Srbija\nNe verovati ništa na reč podlacima i lažovima.\nrusija, vesti, svet, reks tilerson\nAmerički državni sekretar Reks Tilerson pripremio je plan za izgradnju odnosa sa Rusijom, javili su mediji pozivajući se na tajni dokument.\nInternet portal „Bazfid“ naveo je da plan nije preambiciozan, ali je usmeren na izgradnju „konstruktivnih radnih odnosa“ sa Moskvom.\n„Trenutno su odnosi SAD i Rusije u slivniku. Želimo da postignemo da ne odu u kanalizaciju“, objasnio je visoki predstavnik Stejt departmenta koji je želeo da ostane anoniman.\nPortal je dodao da Tilersonov plan ima tri glavne tačke.\nPrvo, on bi trebalo da ubedi Moskvu da se uzdrži od onoga što Sjedinjene Američke Države smatraju agresivnim akcijama i stavi do znanja da će Vašington uzvratiti.\nDruga tačka je saradnja sa ruskom stranom o pitanjima od strateškog interesa za Sjedinjene Američke Države, uključujući Siriju i Severnu Koreju, kao i sajber-bezbednost. Konkretno, Tilerson želi da traži koordinaciju sa Rusijom u borbi protiv terorističke grupe DAEŠ, koja je zabranjena u obe zemlje. Što se tiče Severne Koreje, plan bi trebalo da preokrene porast trgovine između Rusije i Severne Koreje kako bi se izolovao Pjongjang.\nOdluka Moskve je hitac upozorenja: Ne izazivajte sudbinu\n19 Jun 2017, 21:51\nTreća tačka plana naglašava značaj održavanja strateške stabilnosti sa Rusijom.\nMediji su takođe primetili da je, za razliku od Obaminog vremena, Stejt department postao glavni autor strategije o Rusiji, dok je u Obaminoj administraciji za to bio odgovoran Savet za nacionalnu bezbednost Bele kuće.


Namera Prištine loša poruka za sve Srbe na KiM - 30.10.2015, Sputnik Srbija\nNamera Prištine loša poruka za sve Srbe na KiM\nOdluka Prištine da suspenduje sporazum o ZSO i pošalje ga na razmatranje i ocenu Ustavnom sudu, negativna je i loša poruka za sve Srbe na Kosovu i Metohiji... 30.10.2015, Sputnik Srbija\npolitika, vesti, srbija, aleksandar vučić, anđelina ejhorst, evropska unija (eu)\n19:20 30.10.2015 (Osveženo: 14:48 30.08.2021)\nOdluka Prištine da suspenduje sporazum o ZSO i pošalje ga na razmatranje i ocenu Ustavnom sudu, negativna je i loša poruka za sve Srbe na Kosovu i Metohiji, rekao je danas u Beogradu premijer Srbije Aleksandar Vučić na sastanku sa direktorkom za Zapadnu Evropu, Zapadni Balkan i Tursku u Evropskoj službi za spoljne poslove (EEAS) Anđelinom Ejhorst.\nVučić je sa Ejhorstovom razgovarao o problemima u implementaciji Briselskog sporazuma, o migrantskoj krizi i o evropskim integracijama Srbije.\nPremijer Vučić naglasio je da prištinska strana ne ispunjava dogovore postignute tokom pregovora u Briselu i da su odbijanje sprovođenja sporazuma o Zajednici srpskih opština (ZSO), namera kosovske strane da suspenduje sporazum o ZSO i pošalje ga na razmatranje i ocenu Ustavnom sudu, negativne i loše poruke za sve Srbe na Kosovu i Metohiji.\n„Budućnost dijaloga zavisi od spremnosti Prištine da sprovodi postignute sporazume, posebno onaj o ZSO“, istakao je premijer Vučić.\nKada je reč o migrantskoj krizi, Srbija je spremna da se ponaša konstruktivno i evropski u pronalaženju rešenja za migrantsku krizu koja potresa celu Evropu.\nEjhorstova je istakla da Evropska komisija poštuje ponašanje Srbije u migrantskoj krizi i obavestila je premijera o otvaranju prvih poglavlja u procesu pristupanja Srbije EU, saopštila je Kancelarija Vlade Srbije za saradnju sa medijima.


Janović: Subvencioniranje članarina i širenje baze sportista | MINA\nNaslovnica Mina Sport Janović: Subvencioniranje članarina i širenje baze sportista\nPodgorica, (MINA) – Ministarstvo sporta i mladih, uz podršku Vlade Crne Gore, kroz finansijski doprinos sportskim klubovima, sufinansiraće članarine za djecu koja se bave sportom, kazao je ministar Nikola Janović.\nOn je rekao da ga raduje činjenica, što je resor na čijem je čelu, kroz novi Zakon o sportu uveo subvencioniranje članarina za djecu koja se bave sportom.\n“Tom inicijativom imamo za cilj da proširimo bazu naših sportista, omogućimo djeci da se još više bave sportom, pružimo pomoć roditeljima, a ujedno i damo podršku sportskim klubovima. Uvjeren sam da na ovaj način gradimo zdravu i blistavu budućnost naše države, kao i da formiramo nove crnogorske šampione”, rekao je Janović.\nOn je naglasio da je stav Ministarstva sporta i mladih da je od ključnog značaja razumijeti potrebe djece i pokušati da, ako su već poželjela da se bave nečim plemenitim kao što je sport, da im se to i omogući.


Centralno evropski forum za razvoj, CEDEF, pod institucionalnim pokroviteljstvom Pokrajinskog sekretarijata za energetiku i mineralne sirovine, a u saradnji sa Privrednom komorom Vojvodine i JP „Srbijašume“, u okviru 80. jubilarnog Međunarodnog Sajma poljoprivrede u Novom Sadu, organizovao je Investicionu konferenciju "Biomasa - mogućnosti i izazovi"\nKako bi se povećala zaštita životne sredine i unapredio kvalitet života građana, potrebno je usredsrediti proizvodnju električne energije iz obnovljivih izvora. U globalnoj potrošnji energije, učešće drvne biomase je veoma slično učešću električne energije i gasa, i procenjuje se na 14%. Biomasa je obnovljiv izvor energije i predstavlja ekološki prihvatljivo gorivo koje može dati značajan doprinos u naporima da se smanji emisija CO2 i podizanja nivoa energetske efikasnosti.\nCEDEF je ovaj skup organizovao sa ciljem da pruži veći podstrek projektima iz biomase, da se unapredi investiciona klima, istaknu veliki potencijali Srbije i stavi u fokus sve značajnija oblast investiranja u „zelenu energiju”. Invsticije u zelenu energiju su neophodne jer osim što povećavaju stopu privrednog rasta i zaposlenosti, one pospešuju konkurentnost, uvećavaju poreski prihod, omogućavaju transfer moderne tehnologije i utiču na kvalitet života ljudi.\nNa konferenciji je svečano potpisan Memorandum o saradnji CEDEFa sa Klasterom FUTURA iz Mađarske. Klaster FUTURA je međunarodni klaster za poslovni razvoj, skup iskusnih kompanija iz oblasti obnovljivih izvora energije i energetske efikasnosti.\nPerica Grbić, direktor Uprave za šume, Ministarstvo poljoprivrede, šumarstva i vodoprivrede\nVitomir Vučković, podsekretar, Pokrajinski sekretarijat za energetiku i mineralne sirovine\nJovan Vujičić, član UO, Privredna komora Vojvodine\nAleksandar Vasiljević, izvršni direktor, JP „Srbijašume“\nSaša Ajdarić, predstavnik prodaje za krajnje korisnike u industriji i proizvođače mašina, Schneider Electric\nAleksandar Kovačević, menadžer za mala i srednja preduzeća, Banka Intesa\nDragoslav Dobrosavljević, član Akcionog odbora, MEMS\nU našoj zemlji se godišnje potroši preko 6 miliona m3 ogrevnog drveta u pećima sa veoma niskim stepenom iskorišćenja, ne većim od 40%, dok se u savremenim kotlovima na biomasu on kreće i preko 80%. Proizvodnja energije iz biomase, primenom savremenih tehnologija, u Srbiji bi mogla da zameni oko 2,5 miliona tona nafte i time uštedi preko 60 miliona evra godišnje. Samo od otpalih grana posle orezivanja voća može dobiti više od 724 tona biomase, što je jednako količini od preko 194 tona nafte, čija je cena na svetskoj berzi 111 miliona evra. Godišnje se u Srbiji spali 3 miliona tona biljne mase, što je po energetskom potencijalu jednako količini od 11 milijardi kWh, odnosno godišnjoj proizvodnji svih hidroelektrana u našoj zemlji.\n„ Ministarstvo poljoprivrede, šumarstva i vodoprivrede odgovorno je za upravljanje oko 40% nacionalnog šumskog zemljišta. Učešće sektora šumarstva i prerade drveta u ukupnoj finalnoj potrošnji energenata u Srbiji je 13,6%, odnosno 1,37 mtoe. Korišćenjem drvnih energenata na državnom nivou godišnje se postiže ušteda u korišćenju lož ulja u vrednosti od 1,5 milijardi litara i zemnog gasa u iznosu od 1,4 milijardi m3. U novčanim iznosima, to je ušteda na godišnjem nivou u iznosu od 1,3 milijardi evra za lož ulje i 650 miliona evra za zemni gas. Korišćenjem drvnih goriva smanjena je i emisija CO2 za 7 miliona tona trenutne vrednosti od oko 55 miliona evra. Rekonstrukcijom niskokvalitetnih izdanačkih šuma i otvaranjem mogućnosti za plasman drvne biomase otvorilo bi se najmanje 20.000 novih radnih mesta“, izjavio je Perica Grbić, direktor Uprave za šume, Ministarstvo poljoprivrede, šumarstva i vodoprivrede.\nVitomir Vučković, podsekretar Pokrajinskog sekretarijata za energetiku i mineralne sirovine, istakao je: „S ozbirom da je područje Vojvodine i Srbije bogato biomasom, postoji mogućnost da biomasa preuzme ulogu najznačajnije alternativne energije u našoj sredini. Ukupan potencijal otpadne biomase samo na teritoriji AP Vojvodine iznosi oko 9-10 miliona tona na godišnjem nivou. Ako bi se od ukupno raspoložive biomase za energetske potrebe koristila 1/3, ekonomski efekti u vidu smanjenja troškova energije bili bi veoma značajni. Nažalost, prema procenama kolega sa Poljoprivrednog fakulteta iz Novog Sada, danas je procenat korišćenja biomase veoma mali i procenjuje se da iznosi između 3 i 5%“.\nPrema rečima Jovana Vujičića, član UO Privredne komore Vojvodine,:“Ovakvi skupovi kao što je CEDEF danas organizovao od ključnog je značaja za promovisanje veće upotrebe biomase. S toga, Privredna komora Vojvodine je spremna da podrži sve projekte u ovoj oblasti“.\n„Kako bismo sačuvali našu životnu sredinu potrebno je bazirati se na iskorišćenju ekološki prihvatljivih goriva. Biomasa je jedno od njih. Ona predstavlja uslovno obnovljiv izvor energije uz primenu mera održivog gazdovanja šumama. Takođe ono što je bitno jeste da se sagorevanjem biomase smanjuje emisija ugljendioksida i samim tim zagađenje životne sredine. Učešće drvne biomase u globalnoj potrošnji energije procenjuje se na 14% što je veoma blizu učešću električne energije 15% i gasa 16%. S druge strane, procenjujući ukupnu potrošnju drveta u Srbiji za energetske potrebe ukupna godišnja potrošnja drveta za ogrev iznosi 6.3 miliona m3. Upotrebom biomase povećava se i energetska efikasnost“, naglasio je Aleksandar Vasiljević, izvršni direktor, JP „Srbijašume“.\nDragoljub Damljanović, direktor kompanije Schneider Electric, rekao je: „Danas je pitanje uštede energenata i orijentacija na obnovljive izvore energije veoma aktuelno. Biomasa je jedna od šansi Srbije da iskoristi prirodni potencijal za proizvodnju energije na bazi obnovljivih izvora. Mi u Schneider Electric-u imamo veliko iskustvo u sprovođenju projekata u oblasti obnovljivih izvora - solara, mini hidroelektrana, kao i postrojenja na biomasu. Naša rešenja doprinose efikasnom radu ovih postrojenja”.\nNenad Lučić, menadžer za razvoj proizvoda Sberbank predstavio je linije kreditiranja za projekte pospešivanja energetske efikasnosti i obnovljivih izvora energije, kao i kupovinu i korišćenje savremenih tehnologija u te svrhe. “Prateći globalne trendove i imajući na umu značaj očuvanja životne sredine i ublažavanje efekata klimatskih promena, Sberbank Srbija je razvila EKO kredite za unapređenje energetske efikasnosti i uštedu energije koji se plasiraju iz izvora Nemačke razvojne banke (KfW). Na ovaj način, Sberbank Srbija potvrđuje svoje poslovanje kao društveno odgovorna institucija koja brine o zaštiti životne sredine i kreira uslove koji će obezbediti dugoročne i pozitivne efekte u cilju povećanja energetske efikasnosti“.\nAleksandar Kovačević, menadžer za mala i srednja preduzeća, Banka Intesa, izjavio je: „Sledeći principe društveno odgovornog poslovanja, Banca Intesa, deo međunarodne bankarske grupacije Intesa Sanpaolo, opredeljena je da pruža aktivnu podršku privatnim kompanijama, javnim preduzećima, kao i lokalnim samoupravama u finansiranju projekata energetske efikasnosti i obnovljivih izvora energije. U prilog ovome govori i činjenica da je Banca Intesa bila prva banka na tržištu Srbije koja je sa Evropskom bankom za obnovu i razvoj 2009. godine potpisala ugovor o korišćenju kreditne linije za energetsku efikasnost u iznosu od 14 miliona evra i koja je uspešno realizovana. Banca Intesa je trenutno u fazi finalizacije ugovora o novim kreditnim linijama za energetsku efikasnost i obnovljive izvore energije sa nemačkom razvojnom bankom KFW i Evropskom bankom za obnovu i razvoj u ukupnom iznosu od 30 miliona evra, koje će biti operativne tokom leta 2013. godine. Sredstva će biti namenjena kako privatnim privrednim subjektima tako i opštinama i javnim komunalnim preduzećima, a krediti će biti odobravani na rok do 8 godina”.\nDragoslav Dobrosavljević, član Akcionog odbora MEMSa, predstavio je više projekata iz oblasti biomase koji su pokrenuti i realizovani u opštinama i gradovima širom Srbije. Takođe ukazao na prednosti korišćenja biomase za proizvodnju električne i toplotne energije i u kojoj meri upotreba obnovljivih izvora energije doprinosi razvoju lokalnih samouprava, osvrnuvši se i na doprinos koji MEMS daje preko mreže svojih menadžera, utičući na veća ulaganja u iskorišćenje velikog potencijala koje Srbija poseduje.\n„Srbija raspolaže velikim potencijalom u oblasti EE i OIE, a najveći deo tog potencijala leži u biomasi, gde je naša zemlja u samom vrhu Evropskih zemalja. Još uvek je mali broj realizovanih projekata i iskorišćenost tih potencijala je zanemarljiva, stoga je CEDEF organizovao skup s ciljem da se široj i stručnoj javnosti, kao i nosicoima projekata predstave prednosti iskorišćenja biomase kao velikog potencijala OIE koji Srbija ima. Predstavnici finansijskih institucija predstaviće različite modele finansiranja, kako bi stimulisali i olakšali finansiranje u zelenu energiju“, izjavila je Jovanka Arsić-Karišić, predsednik UO CEDEFa.\nSkup je pozdravila i zatvorila Nataša Pavićević-Bajić, sekretarka Pokrajinskog sekretarijata za energetiku i mineralne sirovine.


Kremlj saopštio uslov za ponovno uspostavljanje avio-saobraćaja sa Gruzijom - Sputnjik Srbija\n05:39 12 Maj 2021\nKremlj saopštio uslov za ponovno uspostavljanje avio-saobraćaja sa Gruzijom\n10:02 22.06.2019 Preuzmite kraći link\nGlavni uslov za ukidanje privremene zabrane na letove ruskih avio-kompanija u Gruziji jeste da se u zemlji normalizuje situacija i da nestanu sve pretnje po ruske građane, izjavio je portparol Kremlja Dmitrij Peskov.\n„Situacija u Gruziji mora da se normalizuje i da nestanu sve pretnje po ruske građane“, rekao je Peskov odgovarajući na pitanja novinara.\nIstovremeno, Turistička organizacija Rusije saopštila je da se u Gruziji trenutno zvanično nalazi oko 1.500 ruskih turista, dok bi broj mogao biti i veći ako se uzmu u obzir i oni građani koji su se samostalno uputili u tu zemlju, mimo turističkih aranžmana.\nPredviđeno je da se njihov povratak organizuje planski, u skladu sa propisanim kartama, te da će celokupan taj proces biti završen 8. jula.\nPodsetimo, predsednik Rusije Vladimir Putin potpisao je ukaz o merama za zaštitu ruske nacionalne bezbednosti, koji se tiče Gruzije.\nKako je saopštio Kremlj, prema ukazu, od 8. jula se ruskim avio-kompanijama zabranjuje da prevoze građane iz Rusije na teritoriju Gruzije.\nGruzija, avio-saobraćaj, uslov, Kremlj


Srbija značajan partner Kine u Evropi - Ekonomske Vesti\nSrbija značajan partner Kine u Evropi\n9. sep. 2016 Andrija Matić 0 Comments Ivica Dačić, Kina, pruga Beograd - Budimpešta, Vang Sjaotao\nPrvi potpredsednik Vlade Republike Srbije i ministar spoljnih poslova Ivica Dačić i zamenik predsednika Nacionalne komisije za reforme i razvoj NR Kine Vang Sjaotao razgovarali su o dosadašnjoj saradnji dveju zemalja, koja je u poslednje dve godine obeležena usponom političkog dijaloga i zajedničkim infrastrukturnim poduhvatima.\nVeliki zamah srpsko-kineskoj saradnji dala je i poseta predsednika NR Kine Si Đinpinga Srbiji u junu ove godine tokom koje su dve strane unapredile bilateralne odnose do nivoa sveobuhvatnog strateškog partnerstva.\nDačić je istakao važnost koju naša zemlja pridaje odnosima sa Kinom, od podrške u najvažnijim pitanjima do konkretnih oblika saradnje.\nOn je posebno naglasio strateški značaj infrastrukturnih projekata u Srbiji u kontekstu saradnje na mapi „Pojasa i puta“ i mehanizma Kina–CIEZ.\nU tom smislu, kako je naveo, veliku ulogu ima projekat modernizacije pruge Beograd–Budimpešta koji predstavlja šansu za razvoj regiona i obimniji plasman i protok robe i ljudi, kao i projekti razvoja industrijskih kapaciteta.\nSjaotao je ocenio da je uspešna saradnja dveju zemalja dovela do novog zamaha u bilateralnim odnosima.\nKineska strana visoko vrednuje potencijal Srbije na mapi „Pojasa i puta“ i u tim okvirima doprinos pionirskom poduhvatu transportnog umrežavanja na kopneno-pomorskoj liniji između Kine i Evrope, kroz modernizaciju pruge Beograd-Budimpešta, naveo je on.\n← Britanci od MasterCard-a traže 19 milijardi dolara!\nInteresovanje mađarskih investitora za ulaganja u Srbiji →


RTCG - Radio Televizija Crne Gore - Nacionalni javni servis :: Društvo :: Advokati se u ponedjeljak vraćaju na posao\n29. 07. 2021. 14:18 >> 14:19 0\nNakon gotovo 70 dana obustave rada advokati se u ponedjeljak vraćaju na posao. To je za Radio Crne Gore saopštio predsjednik Advokatske komore Zdravko Begović. Kaže i da su već odredili članove radne grupe koji će raditi na izmjenama Zakona o elektronskoj fiskalizaciji i da će listu advokata u propisanom roku od sedam dana po potpisivanju protokola dostaviti nadležnim ministarstvima. Uvjeren je i da će efikasnim radom tokom septembra i oktobra smanjiti broj predmeta u sudovima i tužilaštvima.\nOd 700 advokata većina je prihvatila ponudu ministarstava finansija i pravde. Time su se stekli uslovi, ocjenjuje predsjednik Advokatske komore Zdravko Begović, da se prekine obustava rada koja je na snazi od 24. maja.\n“Danas će Upravni odbor Advokatske komore donijeti odluku kojom će se suspendovati obustava pružanja pravne pomoći i advokati će početi sa radom u ponedjeljak”, kazao je Begović.\nProtokol minstarstava predviđa da se formiraju radne grupe koje će analizirati, te sačiniti prijedlog izmjena Zakona o elektronskoj fiskalizaciji do kraja godine.\n“Mi već u Advokatskoj komori imamo advokate koji će biti članovi tih radnih grupa i naravno u roku od sedam dana od potpisivanja protokola mi ćemo dostaviti imena advokata koji će učestvovati u radu, koji će izvršiti analizu Zakona o fiskalizaciji, njegovu sadržinu i pronaći odgovarajuća pravna rješenja koja su adekvatna statusu Advokatske komore, shodno Ustavu, gdje je komora definisana kao vrlo specifična profesija”, naveo je Begović.\nOn ne osporava da su se tokom obustave rada advokata u sudovima i tužilaštvima gomilali predmeti. Očekuje, međutim, i da će i pored godišnjih odmora u avgustu, dijalogom doći do rješenja, odnosno da će svi predmeti koji su odloženi za septembar i oktobar biti efikasno stavljeni u proceduru.\nštrajk advokata Zdravko Begović Advokati\nDisciplinski postupak protiv dvanaest advokata\nKomora će platiti kazne advokatima


Rijaliti "Dvor": Danijel Pavlović i Nemanja Nikolić novi učesnici!\n5.1.11 | Danijel Pavlović Dvor Nemanja Nikolić Rijaliti Šou Srbija TV Pink\nOsim Miroljuba Aranđelovića Kemiša, Jovana Stefanovića i repera Đusa, u novom rijaliti programu „Dvor“ će se obresti još dva nova učesnika: pop pevač Danijel Pavlović i zvezda „Granda“ Nemanja Nikolić, saznaje „Alo!“ iz izvora bliskih produkciji!\n- Rijaliti šou koji sa emitovanjem kreće 16. januara postao je bogatiji za još dva učesnika: Danijela Pavlovića i Nemanju Nikolića. Pop pevač je već učestvovao u „Operaciji trijumf“ i ovakva vrsta rijalitija mu nije nepoznanica, dok je Nikolić jedino takmičarsko iskustvo imao u „Zvezdama Granda“, tako da ne sumnjamo da će se dobro snaći - kaže za naš list dobro obavešteni izvor, i dodaje da veliki broj javnih ličnosti već uveliko pregovara sa producentima „Pinka“, koji ovih dana treba da podvuku crtu i zatvore konačni spisak učesnika.\nKao što smo već pisali, kraljevski dvor je smešten u Šimanovcima, a šou je prvobitno trebalo da krene sa emitovanjem 9. januara, ali zbog tehničkih problema, premijera je pomerena za nedelju dana. Čelnici „Pinka“ su ubeđeni da će ovaj format kod naroda proći fenomenalno i oboriti sve rekorde gledanosti prethodnih rijalitija.


Prosečna plata u Srbiji | Moja Vojvodina\nMOJA VOJVODINA - 2 novembra, 2020 0\nProsečna plata u Srbiji\nProsečna septembarska neto plata 53.698 dinara\nMOJA VOJVODINA - 26 novembra, 2019 0\nBEOGRAD: Prosečna neto-zarada u septembru bila je 53.698 dinara, saopštio je juče Republički zavod za statistiku. Medijalna neto zarada za septembar iznosila je 41.547 dinara, što znači da je 50 odsto zaposlenih ostvarilo zaradu do tog iznosa. Prosečna septembarska plata zaposlenih...\nNajnižu platu u Srbiji od 230 evra ima 15 odsto radnika, minimalac u Hrvatskoj 405, a u Sloveniji 667 evra\nMOJA VOJVODINA - 15 oktobra, 2019 0\nU zemljama regiona najnižu minimalnu zaradu primaju radnici u Severnoj Makedoniji - 195 evra. Prema poslednjim dostupnim podacima, "minimalac" u Bosni i Hercegovini iznosi 208 evra. Albaniji 211 evra, a u Crnoj Gori, koja je do skoro držala poslednje mesto,...\nLifestyleMOJA VOJVODINA - 2 novembra, 2020 0


Teslić: Dani otvorenih vrata za preduzetnike - Akta.ba\nDani otvorenih vrata održavat će se svakog drugog i posljednjeg petka u mjesecu, počevši od 12. februara.\n10.02.2021. 12:47 / Izvor: SRNA\nOpštinska uprava Teslić od petka, 12. februara, organizuje Dane otvorenih vrata za lokalne preduzetnike s ciljem ostvarivanja kvalitetnije komunikacije i rješavanja problema u poslovanju usljed pandemije virusa korona.\nVanja Pajkanović, šefica opštinskog Odsjeka za odnose sa javnošću i građanska pitanja, kaže da će se Dani otvorenih vrata održavati svakog drugog i posljednjeg petka u mjesecu, počevši od 12. februara, u maloj sali Opštinske uprave sa početkom u 13.00 časova.\n"Preduzetnici i sva lica zaintersovana za pokretanje vlastitog posla, koja imaju određena pitanja, preporuke, pritužbe, ideje mogu da razgovaraju i dobiju odgovore od načelnika Odjeljenja za privredu i poljoprivredu, šefova odsjeka, kao i načelnika opštine", rekla je Pajkanovićeva.\nPrema evidenciji Opštinske uprave Teslić, na području ove opštine krajem 2020. godine bilo je registrovano 640 samostalnih preduzetnika.


Rukovodilac Odeljenja za kontrolu primarne zdravstvene zaštite u FZO Srpske dr Dobriša Radić rekao je da su zbog toga uglavnom umanjene tranše javnim zdravstvenim ustanovama, piše Srpskainfo.\n– Postoje jasne procedure za kontrole otvorenih bolovanja. Kada utvrdimo nepravilnost kod lekara porodične medicine, ne možemo njega kazniti kao pojedinca jer ugovor imamo sa zdravstvenom ustanovom i to znači da toj zdravstvenoj ustanovi umanjujemo tranšu otprilike do 5.000 KM na mesečnom nivou – objasnio je Radić u Jutarnjem programu na RTRS.\nZa bolovanje do prvih 30 dana odgovoran je porodični lekar, a troškovi idu na teret poslodavca. Ako postoji potreba da se bolovanje produži, pacijent ide na lekarsku komisiju. Naknadu za vreme bolovanja preko mesec dana finansira Fond zdravstvenog osiguranja i godišnji troškovi su oko 17 miliona KM.\nSVAKI "KORONA RADNIK" KOŠTA I DO 300.000 DINARA! Kad firma na bolovanja doda sve posledice koje trpi zbog virusa, računica postaje zapanjujuća\nU ovoj godini je povećan broj bolovanja i svaki mesec u proseku bude otvoreno oko 20.100 bolovanja.\n– Više je osiguranika na bolovanju do 30 dana, a može se reći da je zdravstvena zaštita važna posebno sada tokom pandemije korona virusa – istakao je Radić.\nPo njegovim rečima, radnici su najčešće bolovanju zbog različitoh povreda, zatim kardiovaskularnih obolenja, karcinoma, ali i zbog infekcije izazvane virusom korona.